گفتوگۆ لەگەڵ چیرۆكنوس و وه‌رگێڕ(فاروق هۆمه‌ر) – Denegkan\nگفتوگۆ لەگەڵ چیرۆكنوس و وه‌رگێڕ(فاروق هۆمه‌ر)\nbyداستان\tJune 4, 2012\tئەدەب\nچیرۆكنوس و وه‌رگێڕ(فاروق هۆمه‌ر): له‌سه‌ره‌تادا نواندنم تاقیکرده‌وه و هه‌ر زوو بۆم ڕونبۆوه که بۆم ناکری له‌وێدا هیچ گۆڕانکارییه‌ک جێبهێڵم\nسازدانی: داستان به‌رزان\nئه‌گه‌رچی ڕۆژانێك له بواری شانۆدا كاری كردووه و چه‌ند ئه‌زمونێكی له بواره‌كانی نواندن و ده‌رهێنان و نوسینی شانۆنامه‌دا تاقیكردۆته‌وه، به‌ڵام دواجار له بواری چیرۆكنوسین و وه‌رگێڕاندا خۆی ده‌دۆزێته‌وه و له پاش ڕاپه‌رینه‌وه چه‌ندین به‌رهه‌می له‌و دوو بواره‌دا نوسیوه و وه‌رگێڕاوه، فاروق هۆمه‌ری چیرۆكنوس و وه‌رگێڕ خاوه‌نی كۆمه‌ڵه چیرۆكێكی چاپكراوه به ناوی(سه‌رگه‌ردانییه‌كانی پیاوێك)و چه‌ندین تێكستی شانۆیشی وه‌رگێڕدراوه‌ته سه‌ر زمانی كوردی و له‌م ماوه‌یه‌ی ڕابردووشدا كۆمه‌ڵه‌چیرۆكێكی به ناوی (نیگایه‌ك پڕ له گرفتاری) له‌لایه‌ن یانه‌ی قه‌ڵه‌مه‌وه چاپ و بڵاوكرایه‌وه،. ئێمه‌ش پێمان باش بوو له‌م ده‌رفه‌ته‌دا زیاتر ده‌رباره‌ی ژیانی خۆی و بواری وه‌رگێڕان بیهێنینه گۆ و له ڕێگه‌ی چه‌ند پرسیارێكه‌وه بۆچوون و سه‌رنجی وه‌ربگرین.\nتۆ لە سەرەتادا لە شانۆوە دەست پێدەکەیت، دواتر چیرۆک دەنووسیت، لە هەمان کاتدا وەرگێڕانیش دەکەیت، لەم سێ بوارەدا کامیان ویستی ڕاستەقینەی تۆ بووە؟\nبه‌بروای من ئه‌و بوارانه‌ی جه‌نابت باسیان لێوه ده‌که‌یت، هه‌ر سێکیان؛ سێ کانیاون له سه‌رچاوه‌یه‌که‌وه هه‌ڵده‌قوڵێن و بۆ ماوه‌یه‌ک دوور له‌یه‌ک ڕێده‌که‌ن و دواجار تێکه‌ڵ به‌یه‌ک ده‌بنه‌وه. تۆ بۆ ئه‌وه‌ی نووسه‌رێکی باش بیت، گومانی تیا نییه ده‌بێت خوێنه‌رێکی باش بیت. که‌سێکی ئاگادار بیت له‌و ئه‌زموونه ڕۆشبیرییه‌ی که مرۆڤایه‌تی به‌درێژایی ژیان له‌سه‌ر گۆی زه‌مین به‌رهه‌می هێناوه. بۆ مرۆییه‌کی کورد که له‌نێو ئه‌و زه‌مینه هه‌ژاره‌ی ئێمه‌ی تیا ده‌ژین له‌دایکده‌بێت، کلتوور و مێژوویه‌کی هێند لاواز و که‌مده‌رامه‌تمان هه‌یه که هێنده‌ی له خنکانه‌وه نزیکه هێنده له ژیانه‌وه نزیک نییه؛ ناچار ده‌بیت ڕوو له زمانێکی دی بکه‌یت و هه‌وڵبده‌یت په‌نا بۆ کلتوورێکی دی به‌ریت بۆ خۆڕۆشنبیرکردن. به‌بڕوای من ئه‌گه‌ر بێتو بۆ تاوێک وه‌رگێران له‌و نێوانه‌دا هه‌ڵبگریت خۆت له‌نێو قاتوقڕی و وشکانییه‌کی گه‌وره‌دا ده‌بینیته‌وه، به‌تایبه‌تی بۆ زمانێکی وه‌ک زمانی کوردی که له‌دێرزه‌مانه‌وه ده‌ست خراوه‌ته بینه قاقای، تاوه‌کو ئاسان و له‌بار نه‌بێت بۆی به‌سه‌ر دونیادا بکرێته‌وه و پێشکه‌وتن به‌خۆیه‌وه ببینێت. بۆ زمانێک هێنده‌ی دوژمن و نه‌یارانی، له‌لایه‌ن خودی خۆیه‌وه له‌مپه‌ر و ئاسته‌نگ ته‌نگی پێهه‌ڵچنیوه. پێمخۆشه به‌رله‌وه‌ی وه‌ڵامی ته‌واوی ئه‌و پرسیاره بده‌مه‌وه که‌مێک بچمه‌وه دواوه و ئاوڕێک له منداڵی خۆم بده‌مه‌وه و له خۆم بدوێم.\nناوڕاستی هه‌فتاکان ئه‌و ساڵانه بوون که من منداڵیم تیا گوزه‌راند و هه‌شتاکانیش سه‌رده‌می هه‌رزه‌کاری و خودناسینی من بوون. ئه‌و دوو ده‌یه‌ش بۆ خۆت ده‌زانی سه‌رده‌مانێکی پڕ له کاره‌سات و ڕوداوی جوراوجۆر بوون. هه‌موو ئه‌وانه‌شی که له ده‌وروپشتم ڕوویان ده‌دا، بۆ خۆیان جۆرێک بوون له ڕوداوی شانۆیی یان ده‌کرێ بگوترێ بۆ من وه‌ک چیرۆکێک وابوون. بۆ نمونه ته‌مه‌نم پێنج ساڵان ده‌بوو یان نه‌ده‌بوو، ڕۆژێک باوکم بۆ گه‌ڕان و سه‌رگه‌رمی،بردمی بۆ کارێزی (وه‌ستا شه‌ریف) و له‌وێوه به دیووی گردی سه‌یواندا گه‌ڕاینه‌وه. گریانی باوکم له‌سه‌ر گۆڕێک که من نه‌مده‌زانی کێیه. له‌پڕ قڵیشانه‌وه و بوون به‌شه‌ڕه ته‌قه و ڕاکردنمان به کونو که‌له‌به‌ر و کوچه و کوڵانه تاریکو باریکو ته‌نگه‌به‌ره‌کانی سه‌رکارێز و سابوونکه‌ران دا تا خۆمان له‌مه‌رگ قوتار بکه‌ین و به‌سه‌لامه‌تی بگه‌ینه‌وه ماڵێ. کوژرانی ئه‌و خه‌ڵکانه و بینینی دیمه‌نی لاشه‌ی خوێناوی و ده‌موچاوی زه‌ردهه‌ڵگه‌ڕاو و بیستن و هاتنه گوێی ئه‌و وشانه‌ی که به کورتی و به‌دزییه‌وه پیانده‌گوتی؛ ئه‌وه شیوعی بوو، ئه‌وه پارتی بوو، له ئه‌ندێشه و مێشکی منداڵێکی چوار پێنج ساڵاندا هێواش هێواش کاریگه‌ری و نه‌خشی خۆیان جێده‌هێڵا. به حوکمی پیشه‌که‌ی باوکم که له‌بواری ته‌ندروستییدا کاری ده‌کرد، زۆربه‌ی ژیانی منداڵیم له لادێ دا گوزه‌راند. ئه‌دگاری شاخ و په‌یکه‌ری شادره‌ختی گه‌وره و کۆن و پیر و خوڕه‌ی کانی و دیمه‌نی گۆڕستان و بینینی ناشتنی مردوو و ئه‌و ده‌مانه‌ش که به‌فر گوندی داده‌پۆشی و هاتووچۆی ڕاده‌گرت، دیمه‌نی شه‌ڕه سه‌گ و ده‌رچوون و گه‌ڕانه‌وه‌ی شوان به‌خۆی و مێگه‌له‌که‌یه‌وه. دیارنه‌مانی خوشکێکم و دواجار ناسینی مه‌رگ که چۆن که‌سه ئازیزه‌کانت لێڕاده‌فرێنێت، دونیای منداڵی منیان لێو ڕێژکرد به دیمه‌ن و ڕووداوی جوراو جۆر. هێشتا هه‌ر منداڵبووم که مامم به ڕه‌وه ئه‌سپێکه‌وه هاته گوند و که‌لوپه‌له‌کانی ماڵه‌که‌مانی له ئه‌سپه‌کان بار کرد و گه‌ڕاینه‌وه بۆ شار، دواجار زانیم که ئه‌وه پاشی ئاشبه‌تاڵ و گه‌ڕانه‌وه‌ی خه‌ڵک بووه بۆ شاره‌کان .\nڕۆژگاری په‌یدابوونی کۆمه‌ڵه‌و به‌هێزبوونی حیزبی به‌عس و هه‌ڵگیرسانی جه‌نگی عێراق و ئێران و هه‌ڵگیرسانی لافاوی خوێن و کوژرانی به کۆمه‌ڵی خه‌ڵک. هه‌موو ئه‌و ڕووداوانه بوونه هۆی له‌باربردنی دونیای منداڵی و پاشان شێوانی جیهانی هه‌رزه‌کاری من و ئه‌و نه‌وه‌یه‌ش که له‌و ڕۆژگاره‌دا له‌پاڵ یه‌که‌وه گه‌وره ده‌بووین. به‌ڵام گه‌لێک پرسیاری جۆراو جۆر ده‌رباره‌ی بوون و نه‌بوون، کات و شوێن، شۆرش و ئازادی له‌لام ده‌رسکان و له‌ڕێی خوێندنه‌وه‌وه به دونیا ئاشناده‌بووم. یاوه‌خود خوێندنه‌وه ئه‌و ده‌روازه‌یه بوو که له‌و دۆزه‌خه‌دا به‌هانامه‌وه هات . دڵنیابووم له‌وه‌ی که ئیدی ده‌روازه‌یه‌ک نییه بۆ هه‌ڵاتن و ده‌ربازبوون له‌و دۆزه‌خه، خوێندنه‌وه و خۆکوشتن دوانه‌یه‌ک بوون له هه‌ناوی من و گه‌لێک له گه‌نجانی ئه‌و ڕۆژگاره‌دا پێکه‌وه ده‌ژیان و گه‌وره ده‌بوون . ئه‌مه‌وێ به‌ڕاشکاوی پێتیبڵێم بێجگه له چه‌ند کتێبێک که له‌ژماره‌ی په‌نجه‌کانی ده‌ستمان زیاتر نه‌بوون، کتێب به کوردی نه‌بوون، بۆ ئه‌وه‌ی بۆت بکرێ له‌و دونیا و ڕۆژگاره تێبگه‌یت که جیهانی پیاتێده‌په‌ڕێت، ناچار بووی خۆت فێری زمانێکی دی بکه‌یت. بۆ من زمانی عه‌ره‌بی ئه‌و ده‌روازه‌یه بوو که له‌و دۆزه‌خه‌دا ده‌ستی گرتم و له‌گه‌ڵ خۆی بردمی. زۆربه‌ی کاته‌کانی خۆم له کتێبخانه‌ی گشتی و له کتێبخانه‌ی ئه‌وقاف به‌سه‌رده‌برد.\nناسینی دوو که‌س له‌و ڕۆژگاره ناسکه‌دا بۆ من بوونه ده‌روازه‌یه‌کی گرنگ، ئه‌وانیش هه‌ردوو هونه‌رمه‌ند (هۆرێن غه‌ریب و دانا ڕه‌ئوف)بوون. ئه‌و دوو زاته له‌و ده‌مه‌دا ده‌رگای کتێبخانه‌کانیان بۆ خستبوومه سه‌ر گازی پشت. له‌و ڕێیه‌وه ئاشنا بووم به ئه‌ده‌بی جیهانی و له‌ماوه‌یه‌کی کورتدا سه‌رجه‌م تێکستی شانۆی بێگانه‌م که تا ئه‌و کاته به زمانی عه‌ره‌بی بڵاوببونه‌وه، خوێندنه‌وه . سه‌دان کورته چیرۆک و ڕۆمانی ناوازه‌م خوێنده‌وه. ناسینی (فرۆید و مارکس و نیتشه) و دواجار (کامۆ و سارته‌ر و بیکێت و ژان ژنییه) دونیای منیان گۆڕی. که‌واته ده‌کرێ بڵێم، بۆ من شانۆ و چیرۆک و وه‌رگێران پێکه‌وه له‌دایکبوون و هه‌رگیز هه‌ستم نه‌کردوه که جوداوازییه‌ک له‌و نێوانه‌دا هه‌بووبێت. له‌سه‌ره‌تادا نواندنم تاقیکرده‌وه و هه‌ر زوو بۆم ڕونبۆوه که بۆم ناکری له‌وێدا هیچ گۆڕانکارییه‌ک جێبهێڵم، هه‌ندێک کاری ده‌رهێنانم ئه‌نجام داو له‌وێشدا هه‌ستم به‌ئارامی نه‌کرد و بۆم نه‌کرا ده‌ست و په‌نجه‌ی خۆمی له‌گه‌ڵدا نه‌رم بکه‌م. چه‌ند ده‌قێکی شانۆیم نوسی و هه‌ر زوو هه‌موویم دڕان، به‌ڵام له خاڵێکدا هه‌ستم به سه‌بوری و هه‌دادانێکی گه‌وره کرد، ئه‌ویش ناسین و شاره‌زابوون و تێگه‌یشتنم بوو له قوڵاییه‌کانی ده‌قی شانۆیی. لێره‌دا ئه‌زموونی (شه‌کسپیر و ئه‌پسن و چیخه‌ف)، ئه‌و سێ ئه‌زموونه قووڵ و گرنگه بوون که فریام که‌وتن و لێیانه‌وه گه‌یشتمه ئه‌و هه‌قیقه‌ته‌ی که ئه‌و زانیارییانه‌ی ده‌رباره‌ی تێکست، به‌تایبه‌تی تێکستی شانۆیی؛ له ناوه‌ندی شانۆیی ئێمه‌دا بڵاون پڕن له هه‌ڵه و په‌ڵه و ئاستێکی زۆر ساده‌یان هه‌یه و هه‌ر زوو خۆم لێبه‌دوور گرتن. به‌و پاشخانه شانۆییه‌وه گه‌لێک چیرۆکم نوسین و ئێستاش به‌رده‌وامم له هه‌وڵدانی نوسین، به‌ڵام ئیستاشی پێوه بێت ترسێکی زۆر گه‌وره‌م له‌به‌رانبه‌ر نوسین هه‌یه. ئه‌و ترسه‌ش له‌دوای خوێندنه‌وه‌ی کاره‌کانی (بیکێت و هارۆڵد پنته‌ر) گه‌وره‌تر و گه‌وره‌تر ده‌بوو . ئه‌گه‌ر جارجاره‌ش کاری وه‌رگێڕانم کردبێت ته‌نیا بۆ ره‌وینه‌وه‌ی ئه‌و ترسه بووه که‌له‌به‌رانبه‌ر نوسیندا هه‌مبوه. به‌ڵام وه‌رگێران له‌لای من هیچی له نوسین که‌متر نییه و چۆن له‌به‌رانبه‌ر نوسیندا هه‌ستم به‌به‌رپرسیاری کردوه، ئاواش له وه‌رگێراندا هه‌ستم پێکردوه و نوسین و وه‌رگێران دوو پرۆسه‌ن له‌ناو یه‌کتریدا ده‌خوڵقێن و گه‌وره ده‌بن .\nوەرگێڕانەکانی ئێمە بەگشتی لە زمانی دووەم و سێیەم بگرە زیاتریشەوە ئەنجامدەدرێت، ئایا ئەمە زیان بە تێکستی وەرگێڕدراو ناگەێنێت؟ وه‌رگێڕان لای ئێمه پسپۆریی یاخود ته‌نیا وه‌ک کارێکی سه‌رپێی سه‌یر ده‌کرێت؟\nئێمه وه‌ک چۆن له گه‌لێک بواردا کۆڵو وێرانین، له بواری وه‌رگێرانیشدا حاڵمان گه‌لێک وێرانه. به‌شێکی ئه‌و وێرانییه‌ش ده‌گه‌ڕێته‌وه بۆ تێنه‌گه‌یشتنمان له پرۆسه‌ی وه‌رگێران. وه‌رگێران ته‌نیا خۆی له گۆڕینی کۆمه‌ڵێک ده‌قدا نابینێته‌وه بۆ سه‌ر زمانێک. به‌ڵکو په‌یوه‌ندییه‌کی گرنگه که له ڕێگه‌ی نێوانێکی هیومانییه‌وه دوو زمان، دوو کلتور پێکه‌وه گرێده‌داته‌وه. کار له‌سه‌ر لێکچوون و جیاوازییه‌کانی ئه‌و دوو کلتوره ده‌کات. تۆ بڕوانه نێوانی زمانی ئینگلیزی و ئیسپانی، ئینگلیزی و فه‌ره‌نسی .. هتد . ئه‌وه‌ی له‌و نێوانه‌دا کار ده‌کات پرۆسه‌ی وه‌رگێرانه. ئه‌وه پرۆسه‌ی وه‌رگێرانه که هه‌وڵی دامه‌زراندنی په‌یوه‌ندییه‌کی دۆستانه ده‌دات که له‌سه‌ر ئاستی تێگه‌یشتن و قبوڵ کردنی یه‌کتری دامه‌زراوه، پرۆسه‌یه‌کی به‌رده‌وامه له تێگه‌یشتن و نزیکخستنه‌وه و پێکه‌وه ژیانی مرۆڤه‌کاندا چرکه به چرکه کاری خۆی ده‌کات. تۆ کاتێک بۆ نموونه ئه‌زموونی شیعری (بۆدلێر) له فه‌ره‌نسییه‌وه وه‌رده‌گێریته سه‌ر زمانی کوردی، بێ له‌وه‌ی ئه‌زموونێکی تاکانه‌یی شاعیرێک بۆ سه‌ر زمانی خۆت ده‌هێنیت، کار له‌سه‌ر به‌جیهانی کردنی ئه‌و ئه‌زموونه‌ش ده‌که‌یت. ئیدی لێره‌وه تۆش وه‌ک تاکێکی کورد و زمانی کوردیش وه‌ک زمانێکی جیهانی ده‌بێته به‌شێک له‌و ئه‌زموونه جیهانییه. واته (بۆدلێر) چۆن لای فه‌ره‌نسییه‌ک بوونی هه‌یه لای کوردێکیش بوونی هه‌یه. ئه‌وجا با قووڵتر بۆ هه‌موو بواره ڕۆشنبیرییه‌کانی دی په‌لبهاوین و بزانین ئێمه له‌و په‌یوه‌ندییه جیهانییه‌دا تا کوێ هاتووین و له کوێداین. لای ئێمه وه‌رگێران به‌و مانا قووڵه بوونی نییه. نه‌ک هه‌ر له‌سه‌ر ئاستێکی جیهانی به‌ڵکو له‌سه‌ر ئاستێکی لۆکاڵیش، وه‌رگێران ڕایه‌ڵێکی ئه‌وتۆی دروستنه‌کردوه بۆ لێکنزیکخستنه‌وه‌ی کورد و عه‌ره‌ب یان کورد و فارس. من ده‌ڵێم پرۆسه‌ی وه‌رگێڕان به‌و مانا قووڵه‌ی هه‌یه‌تی، به‌و ئه‌رکه‌ی که له‌سه‌ر شانی گرتووه هێشتا لای ئێمه له‌دایکنه‌بووه و له‌ژێر ده‌سه‌ڵاتی ئه‌و دوو حیزبه‌شدا که له گوڕه‌پانه‌که‌دا هه‌ن و هه‌ڵگری هیچ خه‌مێکی ڕۆشنبیری و ئینسانی نین؛ له دایک نابێت. ئه‌وه‌ی که لێره‌و و له‌وێ به‌هه‌وڵی تاکه که‌سی ده‌کرێت ته‌نیا خولیا و ویستی چه‌ند که‌سانێکی عاشقن یاوه‌خود نه‌خۆشن و هیچی دی؛ پێت سه‌یر نه‌بێت ئه‌و دوو وشه‌یه له‌پاڵ یه‌کدیدا به‌کارده‌هێنم. ئاخر عاشق کارێک ئه‌نجامده‌دات که ته‌نیا ئامانجی رازی کردنی مه‌عشوقه‌که‌یه‌تی، نه‌خۆشیش بۆ خۆی نازانێ چی ده‌کا و به‌رپرسیار نییه له جووڵه و کاری خۆی. ئه‌و جووڵه‌یه‌ی وه‌رگێرانیش که لای ئێمه هه‌یه عاشق و نه‌خۆش\nپێکه‌وه ده‌یبه‌ن به‌ڕێوه. هه‌ڵبه‌ت ئه‌گه‌ر بۆ خۆشت بڕوانیته ئه‌و هه‌زاران کتێبه‌ی که لێره و له‌وێ ناوی وه‌رگێرانیان لێنراوه و ڕۆژانه به شه‌پۆل بڵاوده‌بنه‌وه، به‌دڵنیاییه‌وه ئه‌و دوو کاره‌کته‌ره زۆر زوو ده‌ناسیته‌وه. هه‌ندێک وه‌رگێری عاشقمان هه‌ن ئه‌گه‌ر چی ژماره‌یان که‌مه به‌ڵام به‌کاره‌کانیان زمانی کوردیان جوانتر کردووه، من لێره‌دا ناتوانم به‌رانبه‌ر کاره‌کانی (خه‌بات عارف و دلاوه‌ر قه‌ره‌دایی و دانا ره‌ئوف) بێده‌نگ بم. له‌و لاشه‌وه سوپایه‌کمان له وه‌رگێر هه‌ن، که ڕۆژی کتێبێک وه‌رده‌گێڕن، له فه‌لسه‌فه، له سایکۆلۆژی، له شیعر، له سیاسه‌ت. ئه‌مانه هه‌ر خودا بۆ خۆی ده‌زانێت که چ تاوانێکیان به‌رانبه‌ر به زمانی کوردی ئه‌نجامداوه. من سه‌دان کتێبم له‌وانه بینیوه، بۆم نه‌کراوه چوار لاپه‌ره‌یان لێ ته‌واو بکه‌م. ئاخر کاتێک من له‌سه‌ر ئه‌م لێشاوه قسه ده‌که‌م، دیارده‌یه‌که که پاره‌ی بۆ سه‌رفده‌کرێت، سه‌لیقه‌ی خوێنه‌ری کوردی پێ ده‌شوێنرێت، ده‌زگا و حیزب هه‌ن ده‌کێشن به‌باڵیاندا و فوویان تێده‌که‌ن، داهاتووی کلتوور و ڕۆشنبیریشمان تاریک و وێران ده‌که‌ن. بڕوابکه من به‌رهه‌می وه‌رگێرێکی زۆر ناودارم خوێندۆته‌وه که سه‌دان کتێبی ته‌رجومه کردوه، چونکه وه‌رگێران بۆ ئه‌و نه‌بۆته خه‌م و خولیایه‌ک و لای بۆته کاسپی، سه‌دان هه‌ڵه‌ی گه‌وره‌ی ئه‌نجامداوه و کاتێکیش ده‌ته‌وێ له‌سه‌ری بوه‌ستی و ره‌خنه‌ی ئاراسته بکه‌یت؛ پێت ده‌ڵیت تۆ چاوت به داهێنانی مندا هه‌ڵنایه‌ت. \nمن زۆر به‌دڵنییایه‌وه پێتی ده‌ڵێم که ئێمه هێشتا پرۆسه‌یه‌کمان نییه به‌ناوی وه‌رگێرانه‌وه، ده‌کرێ بگوترێت هێشتا بیرکردنه‌وه‌یه‌کیشمان نییه بۆ دامه‌زراندنی پرۆسه‌یه‌کی له‌و جۆره. تا کاریش بۆ دامه‌زراندنی پرۆسه‌یه‌کی له‌و جۆره‌ش نه‌کرێ وه‌رگێران له‌و بواره ته‌سکه‌ی خۆیدا ده‌مێنێته‌وه و به‌ناوی وه‌رگێرانه‌وه ده‌یان کاری خراپ خۆی قووت ده‌کاته‌وه. دامه‌زراندنی ئه‌و پرۆسه‌یه‌ش پێویستی به که‌سانی کارامه و زمانناس و زمانزان هه‌یه. پێویستیت به که‌سانی ئه‌کادیمی هه‌یه، پێویستیت به‌به‌رنامه‌ڕێژی هه‌یه، چی وه‌ربگێرین و له کوێوه ده‌ستپێبکه‌ین. کێ وه‌ربگێرێ و کێ ئه‌رکی پیاچوونه‌وه و خۆبه‌خاوه‌زانینی هه‌ڵبگرێت. به‌ر له هه‌موو شتێکیش ده‌بێت خه‌مێکی نه‌ته‌وه‌یی گه‌وره‌ت هه‌بێ و ئه‌و خه‌مه‌ش لای ده‌سه‌ڵاتدارانی کورد هێشتا له‌دایک نه‌بووه، ده‌رباره‌ی ئه‌وه‌ش له زمانی دووهه‌م و سێهه‌مه‌وه وه‌رگێران بکرێ یان نه‌کرێت، من دژی ئه‌و کاره نیم و پێم وایه کردنی له نه‌کردنی باشتر بێت. به‌ڵام خۆ ده‌بێت به‌رنامه و په‌یڕه‌وێکیشت بۆ ئه‌و کاره هه‌بێت. تۆ بڕوانه کتێبخانه‌ی عه‌ره‌بی و فارسی، ده‌بینیت له هه‌موو بواره‌کانی ڕوشنبیریدا چ له‌بواری ئه‌ده‌ب، فه‌لسه‌فه، سایکۆلۆژی و مۆسیقا و شێوه‌کاری… هتد ئه‌وان زۆر زوو به‌فریای خۆیان که‌وتن و تاڕاده‌یه‌کی باش خه‌رمانه‌ی کلتوری دونیان هێنایه سه‌ر زمانه‌کانی خۆیان. تۆ ده‌توانی بۆ نموونه سه‌رجه‌م کاره‌کانی (فرۆید، نیتشه) به عه‌ره‌بی و فارسی بخوێنیته‌وه. لێره‌و له‌وێ ده‌یان ده‌زگا و خانه‌ی وه‌رگێران دروستبوون که هیچ پلانێکیان بۆ کاره‌کانیان نییه و بێبه‌رنامه کتێب وه‌رده‌گێرن، بۆ خۆیان زیانێکی گه‌وره‌یان به پرۆسه‌ی وه‌رگێران گه‌یاندووه. ته‌نیا ئه‌زموونێکیش لێره‌دا من ده‌مه‌وێت ئاماژه‌ی پێبده‌م، وه‌رگێرانی ئه‌و زنجیره‌یه‌ی شانۆی بێگانه بوو که (دانا ره‌ئوف) به‌ڕێوه‌ی ده‌برد، که جۆرێک له‌به‌رنامه‌رێژی به‌خۆوه گرتبوو . وه‌رگێره‌کانیش له‌ڕێی توانا و لێوه‌شاوه‌یی ڕۆشنبیری (دانا ره‌ئوف)ه‌وه کاری نایابیان وه‌رگێرا. ئه‌گه‌رچی کاره‌کان که‌م بوون له‌ئاست خه‌رمانی شانۆیی جیهانیدا، به‌ڵام وه‌ک هه‌نگاوی یه‌که‌م به‌یه‌که‌م ئه‌زموونی به‌رنامه‌دار داده‌نرێت. ده‌کرێ په‌نا بۆ کارێکی وا ببرێت. با هه‌ر هیچ نه‌بێت له‌وه‌دا لاسایی عه‌ره‌به‌کان بکه‌ینه‌وه، بۆ نموونه ده‌زگایه‌ک به‌رنامه‌رێژی بۆ زنجیره‌یه‌کی سایکۆلۆژی یان فه‌لسه‌فی دابرێژێت و ته‌نیا له‌و بواره‌دا وه‌رگێرانی خۆی په‌ره پێبدات و په‌ل بۆ به‌رهه‌می دی نه‌هاوێژێت .\nبه بۆچوونی ئێوه کەسی وەرگێڕ بۆ ئەوەی ڕاستگۆیانە تێکست بگەێنێتە خوێنەر، دەبێت چۆن مامەڵە لەگەڵ وەرگێڕاندا بکات؟\nمن پێموایه ئه‌و که‌سه‌ی کاری وه‌رگێران ده‌کات زۆر گرنگه که که‌سێکی ڕۆشنبیر و پاشخانێکی هوشیاری قووڵی هه‌بێت. مه‌رج نییه ته‌نیا به زانینی زمان بتوانیت ببیته وه‌رگێر. ئاخر وه‌رگێران ته‌نیا گواستنه‌وه‌ی تێکستێک نییه له زمانێکه‌وه بۆ زمانێکی دی. من چه‌ند که‌سانم دیوه که ده‌یان ساڵبووه له ئه‌مه‌ریکا ژیاون و هه‌ڵگری بڕوانامه‌ی به‌رزیشبوون و ئینگلیزییه‌کی باشیشیان زانیوه، که‌چی بۆیان نه‌کراوه تاکه به‌رهه‌مێک بگوازنه‌وه بۆ سه‌ر زمانی کوردی. هه‌ر ده‌قێک ده‌گری بۆ خۆی هه‌ڵگری ده‌یان مانا و جوانی و دیوی شاراوه و چڕو پڕی ئاماژه‌یه، لێره‌دا ئه‌گه‌ر تێکستناس نه‌بیت و بۆت نه‌کرێ ئه‌و ئاماژه‌و نهێنیانه بدۆزیته‌وه که له‌و ده‌قه‌دا هه‌ن هه‌رگیز بۆت ناکرێ بێ له ڕووکاره ساده‌کانی ئه‌و ده‌قه هیچ قووڵاییه‌ک ده‌رک پێبکه‌یت. زۆر تێکست وه‌رگێراون و له‌دوای خۆیانه‌وه کاره‌سات و مه‌هه‌زه‌له‌یه‌کی گه‌وره‌یان جێهیشتووه. زۆر کتێب هه‌ن کراونه‌ته کوردی و له‌گه‌ڵ بڵاوبونه‌وه‌یاندا مه‌رگی خۆیان ڕاگه‌یاندووه. وه‌رگێر زۆر گرنگه ئاستی خۆی بناسێت و بزانێت له چ بوارێکدا به‌رهه‌م وه‌رده‌گێڕێت. من پێم وانییه ئه‌گه‌ر که‌سێک توانی به‌رهه‌مێک له بوارێکدا وه‌ربگێڕێت ئیدی بتوانێت له هه‌موو بواره‌کانی دیدا به هه‌مان توانا و ئاسته‌وه وه‌رگێران ئه‌نجام بدات. ناسینی تواناکانی خۆت یه‌کێکه له‌و خاڵه گرنگانه‌ی که ده‌بێت وه‌رگێر هه‌میشه له‌پێش چاوی خۆی دابنێت. ئه‌مه بۆته یه‌کێک له‌و ده‌رده کوشندانه‌ی که زۆر وه‌رگێری کورد پێوه‌ی ده‌ناڵێنێت. شانۆکارێک بۆ ئه‌وه‌ی ئاستێکی قووڵ و ناسکی نواندن بگه‌یه‌نێته بینه‌ر ده‌بێت توانای ناسینی جه‌سته و ئاسته‌کانی نواندنی خۆی هه‌بێت، له‌هه‌مان کاتدا ئاگاییه‌کی قووڵی ده‌رباره‌ی ناسینی ئه‌و بینه‌ره‌ی هه‌بێت که له به‌رانبه‌ریا وه‌ستاوه و ته‌ماشای ده‌کات. تۆ وه‌ک وه‌رگێرێک ته‌نیا کارت گواستنه‌وه‌ی ده‌قێک نییه، ئه‌وه‌نده‌ی له ڕێی ئه‌و ده‌قه‌وه ده‌ته‌وێت چی بڵێیت، چۆن توانای جوانناسی زمانی خۆت نیشان بده‌یت. ئێمه وه‌رگێری باشمان له بواری ئه‌ده‌بدا هه‌یه، به‌ڵام له بواره‌کانی لێکۆڵینه‌وه و ره‌خنه‌دا ئه‌و توانایه به کۆڵه‌واری ماوه‌ته‌وه .\nلە وەرگێڕاندا جارێک وەک خوێنەر و جارێکیش وەک وەرگێڕ بەر تێکست دەکەویت، تاچەند هەوڵت داوە ئەو تێکستانەی وەرگێڕانیان بۆ دەکەیت لە دونیای خۆتەوە نزیک بن؟\nمن ئه‌گه‌ر له خودی خۆم بدوێم و په‌یوه‌ندیم به کاری وه‌رگێرانه‌وه، ئه‌وا ده‌کرێ بڵێم ئه‌گه‌ر ده‌قێک ده‌یان جار نه‌مخوێندبێته‌وه ئه‌وا به‌هیچ جۆرێک بۆم نه‌کراوه کاری تیا بکه‌م. ده‌ق هه‌بووه له دوو سه‌رده‌می جیاوازدا کارم تیا کردوه. له ڕۆژگارێکدا ئه‌و ده‌قه‌م خوێندۆته‌وه و به‌جێمهێشتووه و له‌ناخمدا ماوه‌ته‌وه و ڕۆژ له‌دوای ڕۆژ گه‌وره و گه‌وره‌تر بووه. ته‌ماشام کردوه بۆم ناکرێ به‌جێیبهێلم. له‌کاتی چوونم بۆ کارکردن و له‌ده‌ره‌وه‌ی مێز و کورسیی نووسین به گیری هێناوم. له‌ده‌می نوستن و زۆرجار له گه‌رمه‌ی خه‌وندا ئارامی لێهه‌ڵگرتووم و به‌ئاگای هێناومه‌ته‌وه. بۆ نموونه من له کوردستان زۆربه‌ی ده‌قه‌کانی (هارۆلد پنته‌ر)م به عه‌ره‌بی خوێندبووه، کاریگه‌ریم به‌و ده‌قانه هه‌ر به‌ته‌نیا بۆ ئه‌وه نه‌بوه که بیانکه‌مه کوردی و ببنه کتیب و به‌جێیان بهێڵم. به‌ڵکو ناسینی که‌سێتی پنته‌ر و جیهانبینی و ڕوانینی پنته‌ر بۆ خۆیان یاریده‌رێکی گه‌وره‌بوون بۆ نزیکبوونه‌وه‌م له‌و هه‌نگاوه‌ی که بیانکه‌مه کوردی. ده‌قی (دیمه‌نێکی سروشتی و ڕۆژگاره خاڵییه‌کان) به‌رله‌وه‌ی هیچ کارێکیان تیا بکه‌م هه‌ستم ده‌کرد من بۆ خۆم کاره‌کته‌رێکم له‌ناویاندا. شانۆیی (ئه‌ستێڵکه مه‌زنه‌که)، ئه‌و چه‌ند و چوونه‌ی که له‌نێوان کاره‌کته‌ری (چێرچ و دران)دا ڕوو ده‌دات به‌بێ ئه‌وه‌ی به‌خۆم بزانم که‌وتوومه‌ته نێو ئه‌و که‌شوهه‌وایه‌وه که ده‌مێک ده‌بمه دران و چێرچ به‌ره‌و داروخان و خنکان ده‌به‌م . ده‌مێک ده‌بمه چێرچ و ماندووبوونم له دونیای شارستانی و قه‌ڵه‌باڵخی شار به‌ره‌و ئه‌و ئه‌ستێڵکه‌م ده‌با و خۆم به‌خنکاوی به‌سه‌ر شه‌پۆله‌کانی ئه‌و ئاوه سارد و ته‌زیوه‌ی به‌یانیانه‌وه ده‌بینم. مه‌به‌ستمه بڵێم کاتێک کارم له وه‌رگێرانی ئه‌و ده‌قانه‌دا کردوه هه‌ر به‌ته‌نیا وه‌رگێڕێک نه‌بووم به‌ڵکو ئه‌و شاره‌زاییه‌ی که له‌نواندن و ده‌رهێنان و بواری شانۆدا هه‌مبوه بۆته به‌شێکی گه‌وهه‌ری له کاره‌که‌مدا، وه‌ک چیرۆکنوسێک ئاگاییم له بواری زمان و چونێتی دارشتنی کاره‌کته‌ر و یاریکردن به کات و شوێن و فه‌نتازیا بوونه‌ته هاوکارێکم. به‌ر له هه‌ر شتێک چێژێکی ته‌واوم له تێکسته‌که وه‌رگرتوه و ئه‌و چێژه تا به ئێستاشی ده‌گات که کارم له‌و ده‌قه‌کانه‌دا گه‌یشتۆته کۆتایی، هه‌ر ماوه‌ته‌وه و له ناخ و گیانمدا هه‌ناسه ده‌ده‌ن. ئه‌و ده‌م له (شام) بووم که له گۆشه‌ی ڕۆژنامه‌یه‌کدا هه‌واڵی بڵاوبوونه‌وه‌ی شانۆیی (مه‌رگ و پاکییزه)ی (دۆرفمه‌ن)م بۆ یه‌که‌مجار خوێنده‌وه، هیچ شتێکم ده‌رباره‌ی نوسه‌ره‌که‌ی و ده‌قه‌که‌ش نه‌ده‌زانی، به‌ڵام له‌ڕێی ئه‌و ئه‌و نووسینه که‌مه‌وه ده‌مزانی که ده‌رباره‌ی (جه‌للاد و قوربانی) ده‌دوێت. من بۆ خۆم قوربانی بووم و نوشووستییه‌کانی خۆم به‌ده‌ست ئه‌و ڕۆژگاره‌ی وه‌ک گه‌نجێک له ژێر ده‌سه‌ڵاتی به‌عس و دواجاریش ئه‌زموونم له‌گه‌ڵ حیزبه‌کانی خۆمان ئه‌و نزیکییه بوون که به‌و ده‌قه‌وه گیرۆده‌ی کردم. ساڵانێک تێپه‌رین و کاتێک ئه‌و ده‌قه‌م له ئه‌مه‌ریکا به‌ئیگلیزی بینی و هێنامه‌وه ماڵێ هێشتا نه‌مده‌توانی به‌ته‌واوی ئیگلیزی بخوێنمه‌وه، وشه وشه له‌ڕێی قامووسه‌وه خوێندمه‌وه. به‌ڵام ئه‌و قۆناغه‌ی که ده‌که‌وێته نێوان خوێندنه‌وه‌ی گۆشه‌که و کڕینی کتێبه‌که، بۆ من بۆ خۆی چیرۆکێکه. تا ئیستاشی پێوه بێت درۆ نییه ئه‌گه‌ر بڵێم زیاد له سه‌د جار ئه‌و تێکسته‌م خوێندۆته‌وه و هێشتا تێر نه‌بووم له خوێندنه‌وه‌ی. کاتێکیش که کتێبه‌که‌م وه‌رگێرا سه‌رجه‌م کاره‌کانی ئه‌و نووسه‌ره‌م خوێنده‌وه و به‌هۆی نووسه‌ره‌که‌شه‌وه شاره‌زاییه‌کی گه‌وره‌م ده‌رباره‌ی ئه‌ده‌ب و هونه‌ر و ته‌نانه‌ت کۆمه‌ڵگا و شۆرشی (شیللی) په‌یدا کرد. دواجار شانۆیی (بێوه‌ژنه‌کانی)ی هه‌مان نووسه‌ریشم کرده کوردی. هه‌ستم ده‌کرد ئه‌زموونی ئه‌و نووسه‌ره ئه‌زموونی خۆمه. ئیستاشی پێوه بێت هاوار و قیژه‌کانی ئه‌و بێوه‌ژنه له‌نێو ناخما ده‌نگده‌داته‌وه و بۆم ناکرێ خۆم له هاواره‌کانی بدزمه‌وه. کاتێکیش که کارم له (بێوه‌ژنه‌کان)دا ده‌کرد من ئه‌و بێوه‌ژنه‌م وه‌ک هه‌ر دایکێکی جه‌رگسوتاوی کورد ده‌بینی . هه‌ستم نه‌کرد که سه‌رقاڵی وه‌رگێرانم، به‌ڵکو وامده‌زانی بۆ خۆم ده‌قه‌که ده‌نوسم. ئه‌گه‌ر تۆ بێوه‌ژنه‌کانت خوێندبێته‌وه هه‌ست ناکه‌ی (دۆرفمه‌ن) پیاوێکه خه‌ڵکی (شیللی)، به‌ڵکو وه‌ک نووسه‌رێکی کوردی ده‌ناسی و واده‌زانی ئه‌و تێکسته‌ی بۆ هه‌ڵه‌بجه نوسیوه. ده‌کرێ بڵێم هه‌رچیم کردبێته کوردی من بوومه‌ته به‌شێکی جیانه‌کراوه له‌و تێکستانه و ئه‌و تێکستانه‌ش هێند له رۆحمه‌وه نزیکبوون، که وا هه‌ست ده‌که‌م من بۆ خۆم نووسه‌ره‌کانیانم. ده‌کرێ له‌دواجاردا بڵێم ئه‌گه‌ر وه‌رگێر بۆ خۆی چێژ له‌ده‌قێک وه‌رنه‌گرێت و له‌گه‌ڵیا ڕاستگۆ نه‌بێت هه‌رگیز ناتوانێ ئه‌و چێژه بگه‌یه‌نێته خوێنه‌ر. له‌پشتی هه‌ر ده‌قێکی جوان و ناسکی وه‌رگێراویشه‌وه خه‌ون و جوانی و هه‌ناسه‌دانێکی قووڵ هه‌یه .\nپێت وایە ڕۆڵی دەزگا و دامەزراوەکانی پەخش و بڵاوکردنەوە لە هێنانە ناوەوەی وەرگێرانی خراپدا چییە و ئەوان چی بکە تاکو هەر هیچ نەبێ کەمێک ئەم بوارە گرنگی خۆی وەربگرێت؟\nده‌زگا و دامه‌زراوه ڕۆڵێکی زۆر گرنگ ده‌گێرن، هه‌ر زۆر گرنگ. خوێنه‌ر ده‌زانێ کتێبی کام ده‌زگایه باشه و کام ده‌زگایه خراپ. تۆ به‌رله‌وه‌ی مامه‌ڵه له‌گه‌ڵ نوسه‌ر و کتێبدا بکه‌ی له‌گه‌ڵ ده‌زگایه‌کدا ده‌یکه‌یت. بۆ نموونه تۆ ته‌ماشای ده‌زگایه‌کی وه‌ک (په‌نگوین) بکه که له ساڵانی سییه‌کانه‌وه چ خزمه‌تێکی گه‌وره‌ی به کۆمه‌ڵگای ئینگلیزی کردوه. ئه‌و کتێبانه‌ی که گروپی (په‌نگوین)، یان (فابه‌ر)، له زمانی ئینگلیزیدا چاپی کردوون و خستونیه‌ته به‌رده‌می خوێنه‌ری ئینگلیزی، جێگای ترس نین. ئه‌گه‌رچی بازرگانی بۆ خۆی به‌شیکی گرنگی هه‌ر ده‌زگایه‌که به‌ڵام خۆ هه‌ر هه‌موو شتێک نییه. تۆ ده‌بێت خه‌می کلتوری و رۆشنبیری خه‌می گه‌وره‌ت بن. لای ئێمه هێشتا ده‌زگا و دامه‌زراوه‌کان تازه‌ن و ئه‌و ئه‌زموونه فراوانه‌یان نییه که هه‌ست به قووڵی و مانای کاره‌کانیان بکه‌ن. هیچیشیان ده‌زگای ئازاد نین که به‌ته‌نگ خه‌می ڕۆشنبیرییه‌وه بن، به‌تایبه‌تی له حاڵی ئیستایاندا . ده‌بوو بۆ ئێمه‌ی کورد که چه‌ندین سه‌ده ئه‌زموونی چه‌وسانه‌وه‌مان دیوه، ئه‌م چه‌ندین ساڵه‌ی حوکمرانی کورد قه‌ره‌بووکردنه‌وه بوایه بۆ مێژوویه‌کی بێبه‌شی کورد له خوێنده‌واری. من وامده‌زانی که کورد بۆ خۆی حوکمی خۆی بکات ڕۆشنبیری و خوێنده‌واری ده‌بێته‌وه کۆڵه‌که‌یه‌کی گرنگ. به‌ڵام من له‌وه‌دا به هه‌ڵه‌دا چوو بووم. له‌دوای ڕاپه‌ڕین من خێزانه هه‌ژار و برسییه‌که‌ی خۆم جێهێشت و چووم له گونده‌کان بووم به مامۆستای خۆبه‌خش. گونداو گوند ده‌گه‌ڕام و خه‌مم فێرکردنی ئه‌و منداڵه گوندییه هه‌ژارانه بوو که فێری خوێنده‌واری ببن. له‌کاتێکدا که ده‌کرا نه‌هێڵین گوندێک بێ مامۆستا و بێ قوتابخانه بێت ئێمه شه‌ڕی یه‌کتریمان ده‌کرد. ده‌زگاکانی ئێمه نه‌ک هه‌ر به‌ده‌زگای ڕۆشنبیرییه‌وه به‌ڵکو به سه‌رجه‌م ده‌زگاکانی په‌روه‌رده و ته‌ندروستییه‌وه تاوانباری گه‌وره ده‌رچوون. ڕۆژکارێکیش دێت که ئه‌مانه بۆ خۆیان ده‌که‌ونه به‌رده‌م لیپرسینه‌وه‌ی ویژدانی. من پێموایه لێره‌دا ڕۆشنبیرانی کورد به‌ر له پیاوه سیاسییه‌کان له‌و لێپرسینه‌وه‌یه‌دا گوناهباربن. زۆر به‌ساده‌یی ده‌کرا ئه‌و ئیمکانیه‌ته مادییه‌ی که که‌وته به‌رده‌ستییان کاری گه‌وره‌ی پێبکرایه. به‌ڵام نه‌کرا. من بۆ خۆم بڕوام به هیچ ده‌زگایه‌کی بڵاوکردنه‌وه‌ی کوردی نییه، ئه‌وه‌نده نه‌بێت که ده‌زانم کاری کام نووسه‌ر ده‌خوێنمه‌وه. سه‌دان کتێب چاپکرا که شایه‌نی خوێندنه‌وه نین. ئه‌و که‌شو هه‌وا ڕۆشبیرییه‌ی که لای ئێمه هه‌یه که‌شوهه‌وایه‌کی ته‌ندروست نییه. تۆ بۆ خۆت قوتابی شانۆیت و له په‌یمانگه‌یه‌کی هونه‌ری ده‌خوێنیت، ده‌کرێ پێم بڵێیت تا ئیستا چه‌ند کتێبی کوردی ده‌رباره‌ی ئاماده‌کردنی ئه‌کته‌رت به‌زمانی کوردی له‌به‌رده‌ستایه؟ چ دڵێکت به په‌یمانگایه‌ک خۆش بێت که سه‌رجه‌م کاره‌کانی (شه‌کسپیر و مۆلێر و ئه‌پسنی) به کوردی تیا نه‌بیت؟ ساڵانه ده‌یان پزیشک له کۆلیژه‌کان دێنه ده‌رێ، به‌بێ ئه‌وه‌ی ده‌یان کتێبی پزیشکییان وه‌ک سه‌رچاوه به‌زمانی کوردی له‌به‌رده‌ستا بێت. ئه‌مه کاره‌ساتێکی گه‌وره‌یه. کتێبخانه‌ی کوردی هه‌ژارترین کتێبخانه‌ی دونیایه. ئاخر هه‌ر کتێبخانه‌ی وڵاتێک ده‌گری سه‌رجه‌م ئه‌ده‌بی جیهانی تیا ئاماده‌یه. باسی چی له وه‌رگێران بکه‌ین که ڕێزی کتێب و کتێبخانه و خوێندنه‌وه وه‌ک نان و ئاوی لینه‌هاتبێت لای خه‌ڵکانی ئه‌و وڵاته.\nڕۆشنبیری کوردی ئێمه هێشتا ناتوانێ به‌زمانێکی کوردی پاراو و په‌تی بدوێت، کاتێکیش سیاسییه‌کان ده‌دوێن ئه‌وا شه‌رم له کوردبوونی خۆت ده‌که‌ی؛ له‌کاتێکدا سه‌دان ڕۆژنامه و گۆڤار و تیڤی ڕۆژانه له‌و وڵاته‌ی تۆدا کار ده‌که‌ن. ئه‌مه بۆ خۆی پرسیارێکی گه‌وره‌یه و هه‌مووشمان گوێی خۆمان لێ کپکردووه.\nPrevious پۆرترێتی عه‌بدوڵا سلێمان ) مه‌شخه‌ڵ (\nNext توندوتیژیی حەشاردراو … ڕۆزا حسێن


چۆنیه‌تیی ڕێگری له لاوازبوونی توانای بینین له ڕێی خۆراكه‌كانه‌وه\n:: AM:07:06:22/10/2019 \nبینین یه‌كێكه له پێویسته هه‌ره گرنگه‌كانی مرۆڤ، بۆ هێشتنه‌وه‌ی چاوه‌كانیش به ته‌ندروستی و ڕێگری له كزبوون و لاوازبوونیان پێویسته زۆر وریا بین و به‌رده‌وام ئاگاداری چاوه‌كانمان بین، یه‌كێك له‌و ڕێیانه‌ی هه‌ستی بینینی پێ ده‌پارێزرێ و چاوه‌كان به ته‌ندروستی ده‌هێڵێته‌وه، بریتین له خواردنه‌كان، له خواره‌وه گرنگترین ئه‌و خواردنانه‌تان پێ ئاشنا ده‌كه‌ین كه توانای بینین به هێز ده‌كه‌ن و چاو له نه‌خۆشی و گرفته‌كان ده‌پارێزن.\nیه‌كه‌م: گێزه‌ر، ڕێژه‌یه‌كی زۆری ڤیتامین A تێدایه كه به سوودمه‌ندترین ڤیتامین بۆ چاو و توانای بینین داده‌نرێ، سوورهه‌ڵگه‌ڕانی چاو و ئازاری چاوه‌كان، زیاتر به‌هۆی كه‌می ئه‌و ڤیتامینه‌یه، بۆیه پێویسته گێزه‌ر به زۆری بخۆن، بۆ ئه‌وه‌ی ئه‌و ڤیتامینه بۆ چاوه‌كانتان دابین بكه‌ن و له كێشه‌كان دووری بخه‌نه‌وه.\nچاو گرنگترین ئه‌ندامی جه‌سته‌یه و به‌م خۆراكانه له نه‌خۆشی و لاوازبوونی توانای بینین خۆت ڕزگار بكه\nدووه‌م: میوه ترشه‌كان، ئه‌م میوانه بڕێكی زۆری ڤیتامین Cی له پێكهاته‌كانیان بوونی هه‌یه، كه پرێزگاری له كۆلاجینی پێست به گشتی و پێستی ده‌وری چاوه‌كان به تایبه‌تی ده‌كات و مژینی كانزا و ڤیتامینه‌كانی تر ئاسانتر ده‌كات، هه‌موو ئه‌مانه‌یش زۆر به‌سوودن بۆ چاوه‌كانتان.\nسێیه‌م: هێلكه، یه‌كێكه له باشترین ئه‌و خۆراكانه‌ی ته‌ندروستی چاو ده‌پارێزێ، ڕێژه‌یه‌كی باشی ئۆمێگا3 و زینكی تێدایه و گرفته‌كانی لاوازی بینین له ناو ده‌بات.\nچواره‌م: شیلك، به‌هه‌مانشێوه ئه‌و میوه‌یه‌یش بڕێكی زۆر ڤیتامین Cی تێدایه كه گرنگه بۆ ته‌ندروست هێشتنه‌وه‌ی چاوه‌كان و هه‌وكردن له‌ناو ده‌بات و ڕێژه‌یه‌كی باشی دژه‌ئۆكسیدی تێدایه و ڕێ له وشكبوونه‌وه‌ی چاوه‌كان ده‌گرێ، ئه‌گه‌ر ڕۆژانه بیخۆن، له هه‌موو گرفت و نه‌خۆشییه‌كانی چاو به دوور ده‌بن.


١٤ی ئابی ٢٠٠١\nھەوڵی کودەتا لە تورکیا\nنیشانەی پارتی داد و گەشەپێدان\n^ ئ ا ماڵپەڕی سبەی ٤ی ئازاری ٢٠١٦ لە وەیبەک مەشین، ئەرشیڤ کراوە.\n^ ئ ا پارتی داد و گەشەپێدان لەبەر دیواری مەرگ- (تەوەرەی توركیا)- بەشی سێیەم[بەستەری مردووی ھەمیشەیی][بەستەری مردووی ھەمیشەیی][بەستەری مردووی ھەمیشەیی]\n^ "پارتیی داد و گەشەپێدان سەركەوتنی گەورەی بەدەست هێنا و ژمارەی پەرلەمانتارە كوردەكانیش زیاتر بوو-ماڵپەڕی ھەولێر". Archived from the original on ١٨ی تەممووزی ٢٠١١. Retrieved ١٣ی حوزەیرانی ٢٠١١. Check date values in: |access-date=, |archive-date= (help) ١٨ی تەممووزی ٢٠١١ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=پارتی_داد_و_گەشەپێدان_(تورکیا)&oldid=844237»\nئەم پەڕەیە دواجار لە ١٣:٥١ی ٢٢ی ئەیلوولی ٢٠٢١ نوێ کراوەتەوە.


حکومەتی هەرێم لەبارەی دەستگرتن بە سەر گێڵگە نەوتیەکانی عێراق ڕوونکردنەوە دەدات – کوردی – RojNews.News\n14/05/2022 - 11:19:53 pm\nوتەبێژی حکومەتی هەرێمی کوردستان لە بارەی دەستگرتنی حکومەتی هەرێم بەسەر دوو کێڵگەی نەوتی کۆمپانیای نەوتی باکوور بە هێزی چەکدار ڕەتیدەکاتەوە و دەڵێت دەنگۆی سیاسییە.\nلە بارەی دەستگرتن بە سەر دوو گێڵگەی نەوتی سەر بەکۆمپانیای نەوتی باکوور بە هێزی چەکدار ڕوونکردنەوەیەکی بڵاوکردەوە و تیادا دەڵێت “حکومەتی هەرێمی کوردستان، هەموو ئەو هەواڵ و دەنگۆیانە ڕەت دەکاتەوە کە گوایە حکومەتی هەرێم بە پشتیوانی هێزی چەکداری، دەستی بە سەر چەند کێڵگەیەکی نەوتی بای حەسەن و داودگورگەی سەر بەکۆمپانیای نەوتی باکوور لە کەرکووکدا گرتووە و داگیری کردوون”.\nوتەبێژی حکومەتی هەرێم دەشڵێت: بە پێی دەستووری عێراق، سامانی گشتی هی هەموو خەڵکی عێراقە و هی کۆمپانیایەک نیيە. کۆمپانیای نەوتی باکوور چەندین ساڵە بەبێ هەبوونی یاسای نەوت و غاز، کار دەکات و دەستوور پێشێل دەکات. ئەگەر كۆمپانیای نەوتی باکوور، لە خەمی چارەسەکردنی کێشەکانە، با یاسای نەوت و غاز بە پێی دەستور تەشریع بکرێت.\nعادل جگە لەوەی وتویەتی دەنگۆکان ڕەتدەکەنەوە بەڵام نەیوتووە دەستیان بەسەر ئەو کێڵگەیە نەگرتووە و دەشڵێت “ئەو هەڵمەتەی دژی هەرێم دەستیان پێکردووە هۆکارەکەی سیاسییە و هیچ بنەمایەکی یاسایی نیە و ئەو تۆمەتانەی دژی هەرێم بڵاوی دەکەنەوە، دوورن لە ڕاستییەوە و تەنیا بۆ دروستکردنی ئاژاوە و دژی مافەکانی خەڵکی کوردستانە”.\nئەوەش دوای ئەوەهات کە ئێوارەی ئەمڕۆ کۆمپانیایا نەوتی باکوور ڕایگەیاند: بە پشتیوانی هێزێكی چەكداری سەربە حكومەتی هەرێم و تیمێكی هونەری كاركردن دەكرێت لە هەردوو كێڵگەی بای حەسەن و داوودە، ئەمەش بە مەبەستی قۆستنەوەی هەلی بەدەستهێنانی ووزە بەرهەمهێنراوەكانێتی بۆ بەرژەوەندی هەرێمی كوردستان.\nڕاگەیەندراوی کۆمپانیای نەوتی باکوور


عوسمان عومەر : شەرەکانى شوباتى ١٩٨٨ ى دۆڵى جافەتى و کشانەوەو دواتر ناونانى بە ئەنفال . – WTARIKURD\nعوسمان عومەر : شەرەکانى شوباتى ١٩٨٨ ى دۆڵى جافەتى و کشانەوەو دواتر ناونانى بە ئەنفال .\nهەولدان بۆ ناردنى تیمى رؤژنامەوانى بیانى بۆ ناو هەلبجە دوا ئامارەکانى کە پیمان گەیشت نزیکە 5000 هاوولاتى سیڤیل بەرگازە کوشندەکان کەوتون گیانیان لەدەست داوە …. دواى رزگارکردنى هەلبجە بۆ مێژوش ئەوە دەلێم کە بەرێزیان بروسکەیان بۆ فەرماندەى هێزەکانى ی ن ک ئەوکاتە شەهید شەوکەتى حاجى موشیر کرد هەرچەندە دەقى بروسکەم لەلانەماوە بەلام ئەوەى لەیادمە چەندخالێک بوو لەوانە رێگە لەخەڵک نەگیرێ گەر ویستیان برۆن , هەرچى لەبانکەکان هەیە هى هاوولاتیانە بدریتەوە بەخۆیان بەبونى بەڵگە وئەوى تریشى مالى شۆرشە ,کتیبخانەکەى هەلبجە بپارێزن , هەولى دەسکەوتنى بەلگەنامەکانى ئەمن موخابەرات و ئیستیخبارات بدەن و چەک بدەن بەخەڵک بۆ پارێزگارکردن لەخۆیان , ئەمن ئاسایش و سەروماڵى خەلک بپارێزن و … هتد ، کارەساتى کیکیا بارانى هەلەبجە زامێکى قولى لەجەستەى گەلەکەمان جێ هێشت و بوە هۆى دابرانى دایک لەمنال و کەس و کارى , سەرەتا ئێرانیەکان رێگایان نەدا تیمى بیانى بچێنە ناو هەلبجەوە بەلام دواتر لەژێر فشارى دەولەتانى دونیا ئازادى خواز رومالى ئەو کارەساتەیان کردو لە تەلەفزیۆن و هۆکارەکانى راگەیاندن چەندین وێنەى تراژیدى وبەتایبەت ئەوەى عومەرى خاوەر دونیاى هەژاند تەنها دەولەتە عەرەبیەکان نەتەوە یەکگرتوەکان وبلۆکى رۆژهەلاتى وورتەیان لێوە نەهات …. ئاواتى ئەوەم دەخواست ئاخۆ کەى بێ ئەوانەى ئەو تاوانەیان ئەنجام دا وەک ئەوانەى نۆرنیرگ دادگایی بکرێن و پەتى سێدارەیان لەملدا ببینم و دبلۆماسیەتى کوردیش بتوانێ (عقدة الذنب) لاى ئەو وولاتانە دروست بکات چۆن کاتى خۆى جولەکە لاى ئەلمانەکان دروستى کردبوو .\nرۆژى ١٧ى ئادار بەفیعلى کشانەوەى هێزى پێشمەرگە لە ناوچەکانى سنورى سەرکردایەتى دەستیان بەکشانەوەیەکى رێکوپێک کرد بەرەو سنورەکان …. رۆژى ١٨ى ئادار لە سەرجەم هۆیەکانى راگەیاندنى عیراقەوە کرا بەهەلڵا وبەلاغى ژمارە ٣٠٨٧ فەرماندەیی گشتى هێزەچەکدارەکانى عیراق بڵاوکرایەوە و تێیدا هاتبو کە ناوچەیەکى گرنگى ستراتیژى لە ژێر دەسەلاتى هیزەکانى جلال تالەبانى رزگار کراوەو فەرماندەى هێزەکانى گیراوە کە ئەوە درۆیەکى شاخدار بوو چونکە ئەوى گیرابوو کابرایەکى شێتى خەلکى سەرگەلوو بوو ئەوگیرانەش دواى چەندین کاتژمێر بۆردومانە تۆپ کاتیوشا و فرۆکە بۆ سەرتاسەرى ناوچەکە کرا لەوە ترسابون کە ئەو بێدەنگیە پلانێکى هێزى پێشمەرگە بێ تا وانەیەکى کوشندەیان فێربکەن دواى ئاشکرا بوون کە هیچ پێشمەرگەیە لەناوچەکە نەماوە ئینجا ئەوان هاتبونە شوێنەکان .\nلەبەرامبەردا رۆژى ١٩ى ئادار مەکتەبى سیاسى ی ن ک بەیاننامەیەکى بلاوکردەوە بەرەسمى ئیعلانى کشانەوە ریکو پێکەکەى کرد بۆ سەرسنورەکان و جەماوەرى دلنیا کردەوە ئەو کشانەوەیە ماناى بلاوە پێکردنى شۆش نیەو ئاشبەتاڵ ناکەین بەلکو خۆمان سازدەدەینەوە بۆ بەرەنگارى چونکە هێشتا مەلبەندەکانى سێ و چوار لە شوێنەکانى خۆیان بون زیانەکانى دوژمن بە ١١ هەزار سەربازو ئەفسەرو پلەدار و جاش کورژاوو بریندار بون و چەندین تانک و زرێ پۆش و ئۆتۆمبیل تیکشێنرا بوون و لاشەى کوژراوەکانیان لە گاردى کۆمارى وهێزەکانى تر لە مەیدانى شەرەکان جێ مابون لەئەنجامى ئەو شەرانە لەبەرامبەردا لەو هەموو نەبەردى قارەمانەتی و فیداکاریە تەنها ٥٠٠ پێشمەرگە شەهید و بریندار بون .\nلە ٢٩ى ئادارى ١٩٨٨ بە مەرسومێکى کۆمارى على حسن مەجید ئامۆزاى سەدام هەموو دەسەلاتێکى پێ بەخشرا بۆ تەفرو تونا کردنى کورد لەسەر زێدى باب و باپیرانى , لە ٢ى نیسانى ١٩٨٨ بەلاغى ژمارە ٣١٠٩ هێزەچەکدارەکانى عیراق بلاوکرایەوە کە ناوچەکانى قەراغ و سەنگاوى گرتووە و ناوى لێنرا ئەنفالى ٢ , هێزەکانمان زۆربەى بەرەو مەلبەندى ٣ و ٤ ئەوانەى سەرکردایەتى بۆ ناوچەى شاناخسێ کشابونەوە و لەوێش لە ٢٣ ئادار بە چەکى کیمیاوى لەو ناوچەیەى دابوو چەندین شەهید و بریندار هەبوو زۆربەیان گواسترانەوە بۆ نەخۆشخانەکانى تاران و ئەصفەهان و تەورێز لە ناو ئەو بریندارە هاوڕێىکى عەدەد بیتەل مان بەناوى کاروان تۆفیق زۆر بەسەختى بریندار ببوو دواتر نێردرایە دەرەوەى وولات لەهۆلەندا نیشتەجێ بوو بۆ چارەسەر وەرگرتن و چەندین هاورێى ترمان شەهید بوو وەک د.هادى کەیاریدەرى پزیشک بوو لەگەل چەند پێشمەرگە وفەرماندە گازە کیمیاویە خەردەلەکیان بەر کەوتبوو .. دواى پشویەکى کەمى هێزەکان لەسەر سنور هێزەکان نێردرانەوە خوارەوە بۆسنورى مەلبەندى ٣ و ٤ و بەرێز کاک مولازم عومەر وەک ئەندامى م . س و مەکتەبى عەسکەرى لەگەڵ ژمارەیەکى زۆرى فەرماندە وسەرکردە و وەک عدد بێتەل کاک پەرۆش و کاک نەوزادى موهندیس لەگەل ئەو هێزانە بوون هێشتا شەرەکانى ئەوناوچەیە دەستى پێ نەکردبوو چونکە بریار بوو هەموو ناوچەکان ئەنفالى بۆ بکرێ , ئیمە کەوتینە قاسمەرەش .\nشەریف هەژاری : هەڵەبجە ـ دەولەمەنترین ناوچەی ئابوری هەمەجۆر و کاولترین پارێزگای لەڕووی خزمەتگوزارییەوە .\nسەرۆ قادر : 31 ئاب گەورەترین کردەی عەسکەری بوو ، ماڵی کوردی یەکخست .


دوای ئەمە بزانن بۆ نادیە توڕەیە لە كورد\n30.09.2019 04:47 PM\nژیان: لە هەژماری محەمەد نوری وەرگیراوە\nكاتێك داعش نزیكبووە بە پێشمەرگەكانی پارتی دەووت بەجێیمان نەهێڵێن ،ئەوانیش دەیانووت بێ خەمبن ئێمە دەتانپارێزین ،كاتێك داعش هات ئەوان هەڵهاتن ،پیاوانی دێیەكەمان داوایان كرد كە چەكەكان بەجێبهێڵن تا بەرگری بكەن بەڵام رایانكرد ،تەنانەت رێگریزن لەوەش دەكرد بچینە ناو هەرێمی كوردستانەوە ، ئێمەیان بەجێهێشت بۆ داعش.\nیەكەمجار كە گیراین كچ وژنەكان خرانەپاسێكەوە بۆ موسڵ براین ،تا گەیشتنە ئەوی یەكێك لە داعشەكان دەستی دەخستە مەمكی هەموانەوە وبەكەیفی خۆی دەیگوشی ،چەندینجار هەوڵمدا خۆم بڕێشێنمەوە بۆ ئەوەی جلەكانم پیسبێت وبێزم لێبكاتەوە ،فایدەی نەبوو ،لەپڕدا هاوارمكرد ،كچەكانی تریش دەستیانكرد بەهاوار ،پاسەكە وەستاو میكزەمیننەكە كە چەكدارە داعشەكانی تری تێدابوو هاتن و دەستیانكرد بەهەڕەشە لێمان ،پێیان وتین ئێوە هی ئێمەن وتەواو ..\nكە بەناوحاجی سلێمانێك فرۆشرام ،شەوەكەی هاتە لام گریام پێم ووت :عادەم ،وتی درۆدەكەیت ،بۆم بسلمێنە ،خۆمم روتكردەوە ،بەڵام لەگەڵ ئەوەشدا هەموو شتێكی كرد\nرۆژی واهەبوو چوار تا شەش كەس لەگەڵمداجووت دەبوون ..\nرۆژێك بە خێر براین بۆ بنكەیەكی پۆلیس لەوی دوو پۆلیسی دەوڵەتی ئیسلامی لەگەڵمدا جوت بوون ،بە پیاوە قەڵەوەكەم وتت تكایە زۆرماندووم ،وتی ماندووبیت خۆشترە بۆمن\nكە ناسر كوڕەعەرەبە موسڵییەكە هاوكاری كردم هەڵهاتین بە دوو باری شارستانی ساختەوە چووینە كەركوك و پاشان شەوەكەی گەیشتینە سلێمانی ،شەو درەنگ بوو لەسەر شەقامێك نزیك لەو هۆتێلەی هاوشێوەی هۆتێلەكانی دوبەیە ماینەوە ،سبەی زوو كە بەئاگاهاتینەوە زۆرمان برسی بوو ،چووین لەسەر عەرەبانەیەك دوولەفەمان كڕی ،كابرا بە قێزەوە لەفەكانی داینی\nبەڕێ كەوتین بۆ هەولێر تا بچمە دهۆك و بۆلای خزمەكانمان ،لە بازگەیەكی یەكێتیدا نەیانهێشت بڕۆین ،وگرتیانین ،ناسڕ وتی نادیە ئیتر كاتیتی خۆت بناسینیت بڵێت كە ئیزیدیم چونكە بە گیراوی دەمانێرنەوە بۆ كەركوك ،ناچار چوومە لای بەرپرسەكە پێم وت من هەڵهاتووی دەستی داعشم وئێزیدم ،كابرا كە چیرۆكەكەی بیست داینیشاندم و پاشان بردمی بۆلای بەرپرسە سەربازییەكە ،ئەویش وتی كامێرا داگیرسینن هەموو قسەكانت بكە ، پێمووت:بۆمن ئاساییە بەس بۆ ناسڕ نابێت چونكە خێزانەكەی ئەو لەژێردەستی داعشە ،وتیان دەموچاوی ئەو دەشارینەوە ،بەڵام باسی ئەوەبكەن كە پێشمەرگەكانی پارتی رایانكرد .هەموو چیرۆكە ناخۆشەكانی خۆمم گێڕایەوە ،دوای كاغەزیكی داینی وتی لەهەركوێیەك پەكتانكەوت ئەم كاغەزە بەكاربهێنن .تەبعەن كاغەزەكەی یەكێتی لەناو پارتی هیچ سودێكی نەبوو.\nبەڵێنەكەیان نەبردە سەر هەموو چیرۆكەكانی كە گێڕامەوە لە تەلەفزێون بڵاویانكردەوە ،دەموچاوی ناسڕیشیان نیشان دا ،لەو كاتەوە بڕیارمدا جارێكی تر باسی موعاناتی خۆم باس نەكەم.\nلەدهۆك لە كیڵگەیەك كارمانكرد خاوەنی كیڵگەكە كوردبوو بە سوكایەتی وقسەی ناخۆش مامەڵەی لەگەڵ دەكردین ،ئەو هاواری دەكرد:ئەگەر باشبوونایە دەست داعش نەدەكەوتن .\nنەمدەزانی بۆ فەرماندە سەربازییەكانی كورد چێژ لەوە دەبینن كە باسی ئیغتیسابكردنەكان بكەین\nبەشێكی كورت لەیاداشتەكانی نادیە موراد


دەربارێ مە – مالپەرێ فەرمی یێ ئێکەتیا نڤیسەرێن کورد-دھوک\nئێکه‌تییا نڤیسه‌رێن کورد تایێ دهۆکێ سازییه‌ک ئه‌ده‌بی ره‌وشنبیری یه گرنگییێ ب ره‌وشا ئه‌ده‌بیات و ره‌وشه‌نیرییا کوردی ددت و ب ئاوایه‌ک به‌رده‌وام هه‌ول ددت ب رێکا پلان و پرۆژه‌یێن ئه‌ده‌بی و ره‌وشه‌نبیری به‌رهه‌مدانه‌ک ئه‌پستمۆلۆژی په‌یدا بکت پاشی ئه‌وێ به‌رهه‌مدانێ ڤه‌گۆهێزت ناڤ هه‌موو ته‌خ و چێنێن جڤاکێ کوردستانی ل کوردستانێ ب گشتی و ل ده‌ڤه‌رێ ب تایبه‌تی. هه‌روه‌سا، گرنگییێ ب ره‌وشا سه‌رجه‌م نڤیسکار و ئه‌نتلکتوێلێن کورد ل ناڤ و ده‌رڤه‌یی کوردستانێ ددت ژبه‌ر کو سازییه‌ک کوردستانی یه و چاڤ ل وه‌رار و پێشکه‌ڤتنه‌ک به‌رده‌وامه و بلندکرنا ئاستێ په‌یڤ و په‌یاما کوردی ژ ئه‌رکێن خوه یێن سه‌ره‌کی دزانت.\nئێکه‌تییا نڤیسه‌رێن کورد ب رێکا ئه‌ڤی مالپه‌ری دخوازت پرێن په‌یوه‌ندییێ د ناڤبه‌را ته‌ڤاهییا نڤیسکار و ئه‌نتلکتوێلێن کوردستانی ده سه‌رانسه‌ر جیهانێ ئاڤا بکت و پاشی ئه‌وان پران موکم بکت. هه‌روه‌ها دخوازت مه‌ودایان نیزیکتر بکت ژ بۆ ڤه‌گۆهازتن و پێکگوهۆرینا ئه‌مپستمۆلۆژییێ ده‌ربارێ بزاڤا ئه‌ده‌بی و ره‌وشه‌نبیری ل کوردستانێ.\nپارازتنا زمانێ کوردی ژ ئه‌رکێن مه یێن سه‌ره‌کی یه و بلندکرنا ئاستێ هزر و هشمه‌ندیییا تاکه‌که‌سێ کورد یێ ئه‌نتلکتوێل یه‌که ژ کارێن کو ئه‌م پێ رادبن. ئم هه‌موو پێکڤه، ل هه‌ر درێ و هه‌رئێک ب کارینێن خوه دکارت به‌شدارییێ د ئه‌ڤێ بزاڤێ ده بکت و رۆلێ خوه یێ دیرۆکی د ده‌رحه‌ق پرسا زمان، چاند و ئه‌ده‌بیاتا کوردی ده بسه‌لمینت.\n– هه‌ر ئه‌نتلکتوێله‌ک کوردستانی ماف هه‌یه ب به‌رهه‌مێن خوه به‌شدارییێ د مالپه‌ری ده بکت.\n– مافێ هه‌ر ئه‌نتلکتوێله‌کێ هه‌یه به‌رهه‌مان ب زمان یان زاراڤێ خوه بهنێرت به‌لێ بریاردان ل سه‌ر وه‌شانێ مافێ سازییێ ب خوه یه.\n– به‌رهه‌مێ کو بگه‌هت مالپه‌رێ ب چو ئاوایی ڤه‌ناگه‌رت بۆ خوه‌دانی چ بهێت به‌لاڤکرن یان نا.\n– به‌رهه‌م دێ ژ ئالییێ ده‌سته‌یا برێڤه‌به‌رییێ بهێت نرخاندن و بریارا په‌ژراندن یان ره‌تکرنێ بۆ وێ دمینت.\n– هه‌ر به‌رهه‌مێ کو زیانێ بگه‌هینت مه‌به‌ست و ئارامنجێن سازییێ ناهێته به‌لاڤکرن.\n– به‌رهه‌مێ کو زیانێ بگه‌هینت هه‌ر ئالییه‌ک دی، یان که‌سه‌کێ دی یان ژی سازییه‌ک دی ناهێته به‌لاڤکرن.\n– سازی به‌رپرسیاره ژ به‌لاڤکرن و نه‌بالڤکرنا به‌رهه‌مان به‌لێ هه‌ر نڤیسکاره‌ک به‌رپرسیاره ژ ناڤه‌رۆکێ به‌رهه‌مێ خوه.\n– سازی به‌رپرسیاره ژ پارازتنا ناسنامه و پیزانینێن که‌سایه‌تی بۆ هه‌ر به‌شداره‌کێ.\n– شێوه‌یێن سه‌ره‌ده‌رییێ و ئالاڤێن چاره‌سه‌رییێ بۆ هه‌ر پرسه‌کا هه‌بت دێ ب ئاوایه‌ک سه‌رده‌می بت بێ فه‌رق و جوداهی.\nژبۆ پتر پیزانینان یان پرسیار و پێشنیازان ژ که‌ره‌ما خوه په‌یوه‌ندییێ ب سازییێ ره بکه.\nئێکه‌تییا نڤیسه‌رێن کورد/ دهۆک\nکوردستان / دهۆک


کەسانی سەرکەوتوو هەموو رۆژێک ئەم دوو کارە ئەنجام ئەدەن\n28/12/2019 03:02 PM\nهەموو رۆژێک 20 خولەک کتێب ئەخوێننەوە\nتەرخان کردنی بەشێک لە کاتی خۆتان بۆ خوێندنەوەی ئەو بابەتانەی کە لە ئینتەرنێتدا هەن شێوازێکی باشە بۆ بەرزبوونەوەی ئاستی زانیاری. لەڕاستیدا ئینتەرنێتیش وەکوو میدیایەکی نوێ بابەت و نووسراوەی بەسوود و باشی تێدایە بەڵام هەرچی بێت بەڕادەی کتێب کاریگەری لەسەر زەینی مرۆڤ نییە. لەکاتی خوێندنەوەی رۆمانێکدا جگە لەوەی لەگەڵ بیروبۆچوون و مەعریفەی نووسەر و ئەو کۆمەڵگایەی کە تێیدا ژیاوە ئاشنا ئەبین، هاوکات زەین و خەیاڵی ئێمه ئەکەونە گەڕ و بەهێز ئەبن. بۆ نموونه هەر ئەم بابەتەی ئێستا کە ئەیخوێننەوە لەوانەیە سەرنجی راکێشابێتن بەڵام بەئەندازەی رۆمانێکی باش یان وتارێکی زانستی ناتوانێ سەرنجتان رابکێشێت.\nئەگەر لە سەرەتای ساڵەوە هەموو رۆژێک 20 خولەک کتێب بخوێننەوە تا کۆتایی ساڵ 15 تا 20 کتێب تەواو ئەکەن. خوێندنەوەی هەر کتێبێکیش کاریگەری لەسەر روانگە و بیروبۆچوونی ئێوە دائەنێت و بەهێزتان ئەکات. ئەگەر ئەم رەوتە بگرنە بەر تا کۆتایی ساڵ 20 جار دەرفەتی خۆبەهێزکردنەوە بۆخۆتان دەستەبەر ئەکەن و ئەگەر جوان لێی ورد بینەوە ئەم دەرفەتە بە هیچ پارە و سەرمایەیەک پەیدا نابێت.\nهەموو رۆژێک 10 خولەک بیر ئەکەنەوە\nلە خۆتان بپرسن "بۆ کار ئەکەن؟". "پێداویستییەکانمی پێ دابین ئەکەم"، "چون حەزم لە کار کردنە". ئەم وڵامه بۆ دەسپێک باشن بەڵام بەڕاستی هۆکاری سەرەکی کارەکانتان چییه؟\nچ شتێک لەم جیهانەدا خۆشحاڵتان ئەکات؟ چ شتیک تووڕەتان ئەکات؟\nچەندە لە ئایدیاڵی ژیانی خۆتان نزیک بوونەتەوە؟ لە چی دواکەوتوون؟\nئەم پرسیارە کورت و قووڵانه ئەبێته هۆی ئەوەی لەسەرەوەی خەیاڵ و خولیادا بیر بکەنەوە و روو لە ئاسۆیەکی گەشتر بکەن بۆ وەرگرتنی وڵام. هەوڵ بدەن بۆ وەرگرتنی وەڵامی ئەم پرسیارانه روو لە دەروونی خۆتان بکەن و واز لە وڵامه کلێشەییەکان بهێنن.


گازینوی ئونلاین وە لەسەر خاک - گازینوەکانی عراق|عراق بەت\nHome » گازینوی عراق\nبەناوبانگترین قومار لە جیهان وە هەروەها لە لە عیراق و کوردستان. کە زور لە گازینوی ئونلاین هەن لو یاریزانەکانی عیراق و کوردستان، زۆر بۆ ئەوانەی کە حەزیان لە قومارە تێ دەگەن لە هەستەکانی کە دادەنیشن لە ناو گازینوی لەسەر خاک وە کە کە یاری بە دلیان دەکەن وە لەگەل یاریزانەکان دیکە قسەدەکەن.\nباشترین گازینوی ئونلاین لە عراق\nبژاردەکانی بانق لو یاریزانەکانی عراق\nباشترین دیاری گازینوی عراق لە سەر ئونلاین\nقازانجی گازینوی ئونلاین\nئاسانیەکان کە دەبی بەکاربێننی لو گازینوەکانی عراق\nگازینوەکانی ئونلاین یان گازینوەکانی لەسەر خاک؟\nعەرزەکانی بەتفاینەل ١٣٥٠$ دیاری گازنیو:\nپارەدانی یەکەم ٢٠٠٪ تا ٥٠$\nپارەدانی دووەم ٥٠٪ تا ٥٠٠$\nپارەدانی سێیەم ٥٠٪ تا ٥٠٠$\nگرنگترین قازانجی گازینوی ئونلاین ئەوەیە کە گازینوەکان هەمیشە بە ئاسانی بەردەستن کە دەتوانی لو خوت گەمەی بکەیەوە. وە زور دیاری پێشکەش دەکەن کە گازینوی لەسەر خاک پێشکەشی ناکات. هویێکی دیکە ئەوە کە یاریزانەکان بریاردەدەن گەمە لەسەر گازینوی ئونلاین بکەن ئەوەیە کە زۆر موناسبە. توانات هەیە گەمەی گازینوی لەسەر ئنتەرنێت بکەیەوە بەبێ ئەوەی سەفەری بکەی، هەر توانات گەمەی بکەی لەر هەر جهێک بیت. سەرباری ئەوە، گازینوی ئونلاین برێکی زۆری گەمەی جیاواز پێشکەش تان دەکات کە زۆر بە ئاسانی دەتوانی بەدەست بێنی.\nگەمەی کە ئاسان بێ لێ تێبگەی هەلبژێرە\nدەستی پێ بکە بە بچوک، بەت تایبەت ئەگەر یاریزانێکی تازە بی\nگەمەی سلات بکەوە لەگەل پارەی قەبارە بچوک\nگەمەکە بوەستینە ئەگەر هەست پێیە بوەستی\nبو ئەوەی کە گازینو زۆر خواردنی هەیە، لەگەل بمێنە\nگەمە بکە کە سەرخوش نەبیت\nگازینوەکانی لەسەر خاک یاریزانەکانی خویان زۆر دلخوش دەکەن بە پێشکەش کرندی باری خوشگوزەرەنە و مەطعەم و کارمەندی باش وە داخلی تایبەت. وە هەروەها ژوری هوتێلی زۆر خوش وە باوەرپێنەکراوی پرۆگرامی رابواردن.\nبە تەکنیکیەوە، گازینوی لەسەر خاک کە وەک گازینوی راستەقینە دێنە ناسینەوە کە لە جێگایەک داناوە وە خەلک دەتوانی سەرەدانیان بکات وە گەمە بە پارەی راستەقینە بکات.\nبە شێوەیەکی عام، گازینوەکانی لەسەر خاک ژینگەیێکی زۆر مورتاح وە لەگەل زۆر گەمەی بەناو بانگ وەک پوکیس و بلەک جاک و رولێت و پوکەر وە زۆر تر لو یاریزانەکان پێشکەش دەکات.\nیاریزانەکانی عراق خوشەویستیەکی هەر زۆر لو گەمەی گازینوەکان هەیە. قومار و دیمەنی گرەو لە عراق زۆر قازانج بەخشە وە زۆر چالاکە لو یاریزانەکانی. گازینوەکان زۆرتەر لە ٢،٠٠٠ گەمەی مێزی و ٥٦،٠٠٠ ئامیری سلات هەیە کە لەسەر ١٠٠ گازینوی لەسەر خاکی کە قانون رێکێ پێدراوە ئیش بکات بلاو بونەتەوە.\nسەرژمێر لە سالی ٢٠١٠ بە رونی دیار دەکات کە تێکرای گرەو لە عراق بو هەر یەک لە گەنجێک گەیشت ٢٠٠$ وە ئەمە قازانج لە خوی ناگرێتەوە. بە هەزاران خەلک ئێش لو کومپانیای هەرە گەورە دەکەن کە هەر گەشە دەسێنێت هەر وەک کات دەروات.\nباشترین ئامۆژگاری لو قومارچیەکانی گازینوەکانی لەسەر خاک لە عراق\nهەر عراقیەک کە دەروات بو گازینوی لەسەر خاک پێوستی بە هەندێ ئامۆژگاری دەبیت لو ئەوەی کە بە تەواوی بزانن وە تێبگەن کە چی پێوستی هەیە لو ئەوەی قازانجیەکانی خویان زۆر گەورەبکەن. هەر چی گەمەکان زۆر خوشن لو یاری کرند، هەر کەسێک حەزی لێ یە بروت لو مالی لەگەل هەندێ پارەی قازانج کراو.


ڕێبه‌رانی سیاسی تورکیا تاوتۆی چلۆنایه‌تی کۆتایی پێهێنان به سه‌رهه‌ڵداوی کورد ده‌که‌ن.\nی مانگی شه‌ش ٠٦, ٢٠١٢\nچلۆن چاره‌سه‌ری سه‌رهه‌ڵداوی سی ساڵه‌ی کورد له تورکیا بکرێت؟ ئه‌وه بابه‌تی کۆبوونه‌وه‌ی به ده‌گمه‌نی ڕۆژی چوارشه‌مه له نێوان سه‌رۆک وه‌زیر و ڕێبه‌ری سه‌ره‌کی ئوپوزیسیون بوو. په‌یامنێری ده‌نگی ئه‌مریکا دۆریان جۆنز له ئیستانبۆڵه‌وه ئه‌م ڕاپۆرته‌ی ناردوه.\nچاوپێکه‌وتنی یه‌ک کاژمێری نێوان سه‌رۆک وه‌زیری تورکیا ڕه‌جه‌ب ته‌یپ ئێردۆغان و ڕێبه‌ری سه‌ره‌کی ئوپوزیسیون له پارتی کۆماری خه‌ڵک، که‌مال کیلیچدار ئۆغلو له لایه‌ن هه‌ر دووک لاوه به باشی وه‌سفکرا. وتووێژه‌که تێشکی خسته سه‌ر ده‌ستپێشخه‌ری ئوپوزسیون بۆ کۆتایی پێ هێنان به سه‌رهه‌ڵداوی له لایه‌ن پارتی کرێکارانی کوردستانه‌وه، که ده‌ڵێت بۆ مافه‌کانی به‌رفره‌وانتری که‌مینه‌یی خه‌بات ده‌کات.\nیه‌کێک له داڕێژه‌رانی ئه‌م ده‌ست پێشخه‌رییه، فاروق لوگۆغلو، کوتی کوبوونه‌وه‌که به به‌رهه‌م بوو.\nلوگۆغڵو: "ئوپوزسیۆن له ڕێبازی خۆی دا نه‌رمی نیشانده‌دات و ئاماده‌ی وتووێژکردنه."\nپلانی 10 خاڵی پێکهێنانی کومیسیۆنێکی نێوان پارته‌کان و کومێته‌یه‌کی 12 که‌سی هه‌ڵبژێردراوی چوار پارتی پارڵمان ده‌گرێته‌وه.\nپارتی ئاشتی و دێمۆکڕاسی لایه‌نگری کوردی وڵات پێشتر پشتیوانی خۆی ده‌ربڕیوه. جێگری سه‌رۆکی پارتی ده‌سه‌ڵاتداری ئاک پارتی، ئۆمه‌ر چیلیک، پێشوازی له ده‌ستپێشخه‌رییه‌که کرد، به‌ڵام پرسێاری ئه‌وه بوو چلۆن هاوده‌نگی سیاسی بکرێت وه‌ده‌ست بێت.\nچیلیک:" پارته‌که‌مان له بناخه‌دا له دژی پێشنیازه‌که نیه که هه‌موو پارته‌کان به‌شداریان له کۆمیسیۆنه‌که‌دا هه‌بێت. به‌ڵام گه‌وره‌ترین ئاسته‌نگ ئه‌وه‌یه هه‌موو لایه‌کان بکرێت پێکه‌وه به‌شداری بکه‌ن. ڕه‌نگ بێت پارتی کرداری نیشتمانی به‌رهه‌ڵستی توندی هه‌بێت، به‌ڵام به‌شداری کردنیان گه‌لێک گرنگه."\nپێش کۆبوونه‌وه‌ی چوارشه‌مه، ڕێبه‌ری پارتی کرداری نیشتمانی لایه‌نگری نه‌ته‌وه‌په‌رستی ، ده‌وڵه‌ت باخچی، ده‌ست پێشخه‌رییه‌که‌ی به کارێکی ناپه‌سند زانی، و ده‌ڵیت ئه‌وه پاداشی تێرۆریزم ده‌دات.\nکێشه‌که له چه‌ند مانگی ئه‌م دواییانه زیادی کرد، له ده‌مێکدا سه‌رهه‌ڵداوانی پێ کێ کا کرداره‌کانیان خێراتر کرد. حکومه‌ت هه‌ڵوێستی په‌ره‌ی به هه‌ڵویستی توندداوه له به‌ر ئه‌وه‌ی ده‌ستپێشخه‌ری خۆی بۆ کورد سه‌رنه‌که‌وت و هه‌ردوولا لۆمه‌ی یه‌کتریان کرد.\nبه‌رله‌ئه‌مه‌ش، له ماوه‌ی هه‌ڵبژاردنی گشتی ساڵی پاره‌که‌ی سه‌رۆک وه‌زیر ئێردۆغان هه‌وڵیدا ده‌نگی نه‌ته‌وه‌په‌ره‌ستی تورک بۆ هه‌ڵوێستی توند له دژی پێ کێ کا وه‌ده‌ست بهێنێت، رایگه‌یاند ته‌نیا گرفتێکی تێڕۆریزم هه‌یه. له وه‌تا سه‌رکه‌وتنی ئه‌و له سه‌ر ئه‌م هه‌ڵویسته به‌رده‌وام بوه.\nبه‌ڵام وتارنووسی سیاسی ئاسلی ئایدنتاشباش له ڕۆژنامه‌ی تورکی میللیه‌ت ده‌ڵێت ئه‌مه یه‌که‌م ده‌ستپێشخه‌ری ئوپۆزسیۆن له سه‌ر پرسی کورده.\nئایدنتاشباش: " ئه‌مه یه‌که‌م جاره له ڕاستیدا ئه‌وان هه‌وڵی به‌ره‌وپێشچوون ده‌ده‌ن و پرسی کورد ده‌گرنه به‌ره و گوشار بۆ سه‌ر حکومه‌ت دێنین دابنیشن و ده‌ست به بیرکردنه‌وه‌ی ڕێگاکان بۆ چاره‌سه‌رییه‌که‌ی بکه‌ن. له ڕاستیدا دوو ڕێبه‌ر وه‌ک یه‌ک ناچن، به‌ڵام جاری وایه شته‌کان هانده‌ری خۆیان هه‌نه. ڕه‌نگه ئه‌مه ته‌نیا که‌ش و هه‌وا له‌وڵاتدا بگۆڕێت."\nهۆکارێکی تر بو ده‌ست پێشخه‌رییه‌که ڕه‌نگ بێت ته‌شه‌نابوونی ئاڵۆزی هه‌ریمه‌که بێت. سنوره‌کانی به زۆرینه کوردی باشوری خۆر‌هه‌ڵاتی تورکیا هاوسنوری سوریا وعێڕاقه، که ئه‌وانیش ژماره‌یه‌کی زۆری که‌مینه‌ی کوردانیان هه‌نه.\nکارناسی پێوه‌ندیه نێونه‌ته‌وه‌یه‌کان له زانکۆی قادری هاس سولی ئوزه‌ل ده‌ڵیت ئانکارا پێویستی به ڕێبازێکی نوێ هه‌یه له ده‌مێکدا گرفتی کورد له وڵات هێچی تر ته‌نیا پرسێکی ناوخۆیی نیه.\nئوزه‌ل: "کورده‌کانی عێڕاق، به‌گشتی وه‌ک راستیه‌ک هه‌ن به‌ڵام به ڕه‌سمی سه‌ربه‌خۆ نین. کورده‌کانی سوریا به خه‌ریکن بار و دۆخێکی جیاوازیان هه‌بێت جا گرنگ نیه چلۆن له سوریا دا ده‌مه‌ته‌قه‌که به کۆتایی دێت. و مه‌سه‌له‌ی کورد بۆته پرسێکی له چوارچیوه‌ی وڵات به ئه‌ولاتر، بۆته پرسێکی هه‌ریمی، پرسێکی نیوان سنوره‌کان، و له ده‌مێکیشدا ئاستی وشیاری سه‌رانسه‌ری په‌ره ده‌ئه‌ستێنێت."\nئانکارا تاوان ده‌خاته سه‌ر دمشق که ده‌سه‌ڵاتی بێ سنووری به سه‌ر‌هه‌ڵداوانی پێ کێ کا له هه‌ریمه‌که‌ی ده‌دات. پارتی ده‌سه‌ڵاتداری ئا- کێ – پێ هوشداری داوه ده‌ستپێشخه‌ری ئه‌م دواییه بۆ کۆتایی پێ هێنان به سه‌ر‌هه‌ڵداوی ده‌بێت ماوه‌ی چه‌ند حه‌وتوانی پێ بدرێت، نه مانگان، بۆ ئه‌وه‌ی هاوده‌نگی سیاسی وه‌ده‌ست بهێنن. چاودێران ده‌ڵێن که ڕه‌نگه ئه‌مه به گرفت بێت، به‌لام له گه‌ڵ ڕووبه‌رووبوونی هه‌ریمه‌که له گه‌ڵ زیاد بوونی نائارامی گوشار بۆ کۆتایی پێ هێنان به سه‌رهه‌ڵداوی وێده‌چێت په‌ره‌بستێنێت.


به گوێره‌ی ئه‌و ناوه‌ڕۆكه‌ی كه كاریكاتێر باسی لێوه‌ده‌كات، ده‌كرێ كاریكاتێر دابه‌ش بكرێت به‌سه‌ر چه‌ند جۆرێكدا، دابه‌شبوونه كلاسیكیانه‌كه‌ش كاریكاتێر به‌سه‌ر چوار جۆردا دابه‌ش ده‌كات، به گوێره‌ی گرنگی له ژیانی كۆمه‌ڵایه‌تیدا: 1- كاریكاتێری سیاسی 2- كاریكاتێری كۆمه‌ڵایه‌تی.\n3- كاریكاتێری گاڵته‌جاڕی (پێكه‌نین):\nئه‌و وێنه كاریكاتێرییه كۆمیدیایه داڕێژراوه‌یه كه هیچ ڕه‌خنه‌گرتنێكی تێدانیه، ئامانجی ته‌نیا به پێكه‌نین هێنانه‌وه‌یه، بابه‌ته‌كانیشی دیارینه‌كراو و بێ سنووره، له سیاسه‌ته‌وه بگره تا سێكس، ئه‌وه‌ی جیایده‌كاته‌وه له جۆره‌كانی تر، كه ئامانجی ته‌نیا به پێكه‌نین هێنانه، له كاتێكدا كه جۆره‌كانی تر به تایبه‌تی سیاسی و كۆمه‌ڵایه‌تی، پێكه‌نین تێیدا به‌كاردێت بۆ به‌دیهێنانی چه‌ندین ئامانجی تر. له‌و كۆمه‌ڵگایانه‌ی كه به‌ده‌ست خوێنتێزانی سیاسی و كۆمه‌ڵایه‌تیه‌وه ده‌ناڵێنن واباوه كه به‌چاوێكی سوك و كه‌مه‌وه ته‌ماشای ئه‌م جۆره كاریكاتێره بكه‌ن، به تایبه‌تی له كۆمه‌ڵگاكانی وڵاته عه‌ره‌بییه‌كاندا به كاریكاتێرێكی به‌تاڵ و بێ ناوه‌ڕۆكی بژمێرن، ئه‌مه‌ش له چه‌ندین چاوپێكه‌وتن له‌گه‌ڵ كاریكاتێریسته عه‌ره‌به‌كانه‌وه تێبینی كراوه، ئه‌م تێڕوانینه‌ش هه‌ڵبه‌ته تێڕوانینێكی هه‌ڵه و هه‌ڵه‌كاره، چونكه یه‌كه‌م كرداری ئه‌فراندن به شێوه‌یه‌كی سه‌ره‌كی په‌یوه‌سته به سروش و هزره‌وه، مه‌رجیش نیه هه‌موو ئه‌و بیرۆكانه‌ی كه به مێشكی كاریكاتێریسته‌كه‌وه دادێن بیرۆكه و بابه‌تی سیاسی و كۆمه‌ڵایه‌تی بن، ئه‌ویش به خولانه‌وه‌ی به‌ده‌وری سیاسه‌ت و\nكۆمه‌ڵگاوه واقیع وێناده‌كات، واقیعیش ته‌نیا سیاسه‌ت و كۆمه‌ڵایه‌تی نیه، به‌ڵكو پشوگه‌ی گاڵته و پێكه‌نینی ساده‌شه.\nوێناكردنی ئه‌م بابه‌تانه‌ش له‌لایه‌ن هونه‌رمه‌نده‌وه ئه‌وه ناگه‌یه‌نێت كه وازی له‌و دۆزه هێنابێت كه گرتویه‌تیه خۆی، هه‌رچیه‌كیش بێت ئه‌و دۆزه، نابێت هونه‌رمه‌ند بیرۆكه بكوژێت و له یاده‌وه‌ری هونه‌ری خۆیدا پشتگوێی بخات، چونكه ئه‌مه ڕێك وه‌ك كرداری زینده‌به‌چاڵكردنی كچان وایه له سه‌رده‌می نه‌زانیه‌وه، پێمانوایه كه هونه‌رمه‌ند ده‌بێت هه‌موو ئه‌و بیرۆكانه بپارێزێت كه به هزریه‌وه‌دا دێن، دووه‌میش هه‌ڵه‌یه كه‌وا بیربكه‌ینه‌وه كه گاڵته‌وگه‌پ دیارده‌یه‌كی نه‌رێنیه، ناتوانین كردای به پێكه‌نین هێنانێكی ساده به جۆرێك له بۆشایی و به‌تاڵی بژمێرین، چونكه به شێوه‌یه‌كی گشتی حاڵه‌تێكی مرۆڤانه‌ی ئه‌رێنیه، ئه‌مه‌ش به‌سیه‌تی بۆ زانینی ئه‌وه‌ی كه كاریكاتێری گاڵته‌وگه‌پ بێ سوود نیه، هه‌روه‌ك وای بۆ ده‌چن.


پێشمه‌رگه شایسته‌ی شانازیه نه‌ك گومان\n2016-10-23 [06:55 AM]\nنووسینی: شهلا عبدالعزیز\nڕۆڵ وکاریگەرى پێشمەرگە بەدرێژایى شۆڕش وبزوتنەوەى ڕزگاری خوازى نەتەوەیى کورد هەمیشە یەکلایی کەرەوە بووە، لەمێژووى کورددا نەبووە شۆڕشى بێ هێزى چەکدارى توانیبێتى دەستکەوتى سیاسی بەدەست بهێنێت، لەم بەشەى وڵاتیش ڕۆڵى پێشمەرگە بەزۆر قۆناغدا تێپەڕیووە و سەرجەم شۆڕش و بزوتنەوەکانیش خەڵکانى بەئەزموون ولێهاتووی نەتەوەیی سەرکردایەتیان کردووە، کەبەشێک لەمانە خاوەن كه‌سایه‌تی کاریزماییش بوون لەنمونەى ( شێخ سەعیدى پیران، شێخ ئەحمەدی بارزانى ، شێخ محمودی نەمر ، پێشەواقازیى محمد، بارزانى نەمر)، ئەم سەرکردانە وایانکردووە پێشمەرگایەتى سه‌ره‌ڕای سیما سه‌ربازیه‌كه‌ی وەک ئەرک و پیشەیەکى جەماوەری لێبێت کە لەکاتى پێویستدا سەرجەم چین و توێژەکان خریان بەپێشمەرگە بزانن.\nلێرەوە بۆمان دەرده‌کەوێت پێشمەرگە سەرەڕاى عەقیدە نەتەوەیی و شۆڕشگێڕكه‌ی کە هەیبووە و هەیەتى، وەک هەرهێزێکى ترپێویستى بەسەرکردە و ڕێبەرى خاوەن ئەزموون و لێهاتوویش هەیە بۆئەوەى بتوانێ لەگەیشتن بەئامانجەکانیدا بەرچاوڕوون ویەکگرتووبێت وله‌كاتی پێویستدا كۆمه‌كی بۆ دابین بكات و سازدانی جه‌ماوه‌ریی بۆ دروستبكات، بۆ ئه‌وه‌ی دواى سەرکەوتنەکان پارێزگارى لەدەستکەوتەکان بکات، لەهەمان کاتدا پشتیوانى جەماوەرى و هەمووەکى چین و توێژەکان بۆپێشمەرگە یارمەتیدەرێکى یەکلاکەرەوەیە بۆ ئەو هێزە، بەشێوەیەک کە پێشمەرگە لەوە دڵنیا دەبێتەوە هاونیشتمانیان وەک هێزى نیشتمانى و فریادڕەسى یەکەم و کۆتایی خۆیان لێى دەڕوانن کە ئومێدى داهاتووی نیشتمانیان بەم هێزەدا هەڵوایسیوە.\nلەکاتی ئیستادا کە هێزى پێشمەرگەى کوردستان لەجەنگێكى سه‌ختی جیهانیدایە و تەواوى جیهان بەناو وناوبانگی پێشمەرگە ئاشنایە، پێویستیەکى ئەخلاقی ونەتەوەییە کە پشتیوانى جەماوەرى خەڵک ودامودەزگا مەدەنیەکانیش بۆیان زیاتر یەکگرتوو و یەک ڕیزبێت، ئەمەش لەڕویەکەوە ئەوڕاستیە بۆ جیهان پشتڕاست دەکاتەوە کە نەتەوەی کوردیش به‌ته‌واوی ته‌یار و ڕوانگه جیاوازه‌كانیه‌وه وەک هەموو وڵاتێک ئامادەیە خاوەندارى لە هێزى نیشتمانى خۆى بکات، لەلایەکى تریشەوە وادەکات سەرکەوتنەکانى پێشمەرگە سەرکەوتنى هه‌موو نیشتمان بن و مۆرکى نیشتمانیان لەدەست نەدەن.\nبێگومان ئەم سازوئاماده‌كاریه‌ش تەنها بە قسە ناکرێت و نایەتەدی، بەڵکو پێویستى بە هەڵمەتێکى هەمەلایەن و پرۆسەیەکى گشتگیر هەیە، کە یەکەمجار لە لایەنە سیاسیەکانەوە دەستپێبکات، بەجۆرێک هەموو لایەنەکان تەواوى ململانێ وناکۆکیە سیاسیەکانى خۆیان بخەنە لاوە لەئاستى پێشمەرگەدا، بەجۆرێک مامەڵەیان لەگەڵ پێشمەرگە نیشتمانى بێت کە پێشمەرگە هەستنەکات هێزێک یان لایەنێکى سیاسی هەیە خۆى بەخاوەنى نازانێت یاخود بەگومانە لە ئاستیاندا، چونکە خودى هێزەکانى پێشمەرگەیش بە شێوەى پراکتیکى ئەوەیان سەلماند کە دووریان لە هەموو لایەنەکانەوە وەکویەکە ئەویش کاتێک ڕوون بووه‌وه پێشمەرگە نەچووە ناو هیچ ململانێیەکى سیاسی وگرژى لایەنەکانەوە، بەڵکو پێشمەرگە لەگشت هەڵبژاردنەکانیشدا ڕەنگیکی مۆزایکی هەبووە تەنها لایەنێک نەیتوانیوە تەواوى دەنگەکانى پێشمەرگە قۆرخ بکات، گشت حیزب وکوتلە سیاسیەکان بەقەد قەبارەى خۆیان دەنگیان هێناوە لەنێو ئەم هێزە نیشتمانیەدا، هەربۆیە هەر هەوڵێک بۆ چۆڵکردنى پشتى پێشمەرگە لەڕوى جەماوەریەوە و گومان خستنە سەر دەستکەوت وتوانا ولێهاتوویەکانى ئەو هێزە نیشتمانیە دەبێتە هۆى پەراوێزبوون وبچوکبوونەوەى ئەوانەى ئەوکارە دەکەن، هەر هێزێکیش پشتیوانى لەو ڕەوت وڕەفتارانە بکات سەرەڕاى ئەوەى پێچەوانەى ئیرادەى نەتەوەیی ونیشتمانى ڕەفتار دەکات لەهەمان کاتدا خۆى بێ بەرى دەکات لەو دەستکەوت وسەروەریانەى هێزى نیشتمانى کوردستان بەدەستیان دێنێت، لە لایەکى تریشەوە نەبوونى وەفایە بۆ ئەو دەنگانەى لەناو ڕیزەکانى پێشمەرگەدا بەدەستى هێناوە لە هەڵبژاردنەکاندا، چونکە تاکەکانى هێزى پێشمەرگە سەرەڕاى ئەرکى سەربازیان مافی بەشدارى سیاسیان هەیە وەک تاکێکى کۆمەڵگا لەپرۆسەى سیاسی وڵاتدا وهەڵبژاردنیش پرۆسەیەکە و دوبارەبوونەوەى مسۆگەرە، ئیدی سەرەڕاى پێویستى پشتیوانى دەسەڵات وناوەندەکانى بڕیار لە هێزى پێشمەرگە، هەرهێزێکى سیاسیش ئەرکێکى ئەخلاقی و نەتەوەیی و تەنانەت پراگماتیشی لەئەستۆدایە بۆ ئەوەى خۆى بەخاوەن بکات لەپێشمەرگە، هەرئەمەش وادەکات ئومێدى ئەوە بکرێت یەکگرتوویی و یەک ڕیزى پۆڵاینى پێشمەرگە بگوازرێتەوە بۆ ناو لایەنە سیاسیەکان وجەماوەرى کوردستان، نەک خوانەکردە هەوڵى ترسناک بدرێت بۆ گواستنەوەى ململانێکانى شەقام بۆ ناو هێزى نیشتمانى پێشمەرگە، كه زیانمه‌ندی سه‌ره‌كی له‌په‌رتكردنی ئینتیمای پێشه‌مه‌رگه‌دا ته‌واوی گه‌لی كوردستانه نه‌ك ته‌نها لایه‌نێكی دیاریكراو.\nئەم هەواڵە 15130جار خوێندراوەتەوە


هۆشداری لەسەر بازرگانی پێوەكردنی پسوڵەی گەنمی جوتیاران دەدرێت – تۆڕی میدیایی خەڵک\nهۆشداری لەسەر بازرگانی پێوەكردنی پسوڵەی گەنمی جوتیاران دەدرێت\n2019/03/11 - 7:03 PM\nئەندامێكی ئەنجومەنی پارێزگای سلێمانی ڕایدەگەیەنێت، لەپێناو ڕیگریكردن لەبازرگانی پێكردنی پسوڵەی گەنمی جوتیاران داوای گرتنەبەری ڕێكاری یاساییمان كردووە لە پاریزگای سلێمانی و پاریزگای ھەڵەبجە و ئیدارەكانی ڕاپەڕین و گەرمیان.\nكاسترۆ مەعروف، ئەندامی ئەنجوومەنی پارێزگای سلێمانی بە (خەڵك)ی ڕاگەیاند، پێشتر بازرگانی بە پسوڵەی پارەی گەنمی جوتیارانەوە دەكرا، بۆ نمونە جوتیارێك ڕێژەیەكی زۆر گەنمی هەبووە پسوڵەی بۆ دەكرا، دواتر بە هەرزان لێیان دەكڕییەوە.\nوتیشی، “نووسراوێكم ئاڕاستەی پارێزگاری سلێمانی و هەڵەبجە و هەردوو ئیدارەی ڕاپەڕین و گەرمیان كردووە، كە بە شێوەیەكی یاسایی مامەڵە لەگەڵ ئەو هاووڵاتیانە بكەن و ڕێگری بكەن لەو دیاردەیە”.\nڕاشیگەیاند، ئەوەی ئێمە دەستمان داوەتێ پێشتر نەكراوە، چونكە ئێمە ئەمساڵ لە ئەنجوومەنی پارێزگای سلێمانی نووسراوێكمان كردووە بەهیوای ڕێگری كردن لەو دیاردەیە.\nئاماژەی بۆ ئەوەشكرد، پێویستە لایەنە پەیوەندیدارەكان لەسەر خەت بن و پشتگیری ئەوە بكەن و كاری جدی لەسەر بكەن.\nئـەنجوومەنی پارێزگای سلێمانیپارەی گەنمی جوتیارانی هەرێمی كوردستانجوتياران\nیاسین مەحمود: لابردنی پاشەكەوتی مووچە، پارەیەكی باش بۆ وەبەرهێنەران دەگەڕێنێتەوە\nشێخی ئەزهەر: فرەژنی ستەمە لە ژن\nلاهور شێخ جەنگی: كازمی بەڵێنیدا بە سێ قۆناغ پارەی جوتیارانی هەرێم خەرج بكات\nدەنگ لەسەر ژمارەیەك پۆست لە سلێمانی دەدرێت


موزیک Jan 13, 2021\nئەمڕۆ پێنج ساڵ بەسەر کۆچى دوایى هونەرمەندى گەورەى کورد کەریم، کابان تێدەپەڕێت، بەداخەوە لە رۆژێکى وەکو ئەمڕۆ لە رۆژى 14/1/2016 کاژێر (5:20)ى بەرەبەیان لە تەمەنی (89) ساڵی لە نەخۆشخانەى شار لە شارى سلێمانى کۆچی دوایی کردووە.\nلە بوارى ئاوازداناندا کارى کردووە و ئاوازى بۆ زۆربەى گۆرانیەکانى خۆى و چەند گۆرانییەکى قادر کابان و عوسمان عەلى و چەند هونەرمەندێکى تر داناوە، لە ساڵى 1963 بەهۆى هەستى نیشتمانپەروەرى بۆ ماوەى (6) شەش ساڵ تاکو ساڵى 1969 بۆ شارەکانى ناوەڕاست و خواروى عێراق دوورخراوەتەوە، لە ساڵى 1974 پەیوەندى بە شۆڕش کردووە و چەند بەرهەمێکى لە رێى رادیۆى (دەنگى کوردستان) بڵاوکردۆتەوە، لە دواى نسکۆى شۆڕش جارێکى دیکە بۆ شارەکانى ناوەڕاستى عێراق دوورخراوەتەوە، بەم هۆیەشەوە لە کارە هونەرییەکانى دابڕاوە.\nلە کۆتایى ساڵى (2020) هونەرمەندان و نوسەران و هاووڵاتیانى کوردستان رێگەیان نەدا ماڵەکەى بڕوخێندرێت و بکرێت بە باڵەخانە، بەڵکو داواکار بوون بکرێت بە ناوەندێکی کەلەپوری بۆ خزمەتکردنی هونەری کوردی و کەل و پەلەکانیشى لەوێدا هەڵبگیرێن و بپارێزرێن.


کۆدی هەواڵ: 3796\nڕێکەوتی بڵاوکردنەوە: 08:40 - 2021/10/26\nبەشی عێراق و هەرێمی کوردستان- سەرۆکی هەرێمی کوردستان ڕایگەیاند، لە سەرۆکایەتیی هەرێمی کوردستان کار بۆ یەکڕیزیی لایەنە کوردییەکان دەکەن.\nبەپێی هەواڵی کوردپرێس، ئێواره‌ى رۆژی دووشه‌ممه 2021-10-25 نێچيرڤان بارزانى، له‌گه‌ڵ ماتيو توله‌ر، باڵيۆزى ئه‌مريكا له عێراق و شاندێكى ياوه‌رى، كۆبووه‌وه؛ وەک لە راگەیێندراوی سەرۆکایەتیی هەرێمی کوردستاندا هاتووە: "هه‌ڵبژاردنى ئه‌نجوومه‌نى نوێنه‌رانى عێراق و ئه‌نجامه‌کانى، دۆخى عێراق به‌گشتى و پێشبينييه‌کان بۆ داهاتووى پرۆسه‌ى سياسى، تاوتوێ کران."\nهه‌ردوولا هاوڕابوون که پرۆسه‌ى ده‌نگدان له‌ڕووى ته‌کنيکييه‌وه به شێوه‌يه‌کى "رێکوپێک و بێکێشه" به‌ڕێوه‌چوو، هه‌روه‌ها گرنگه دواى په‌سندکردنى ئەنجامەکان، حکوومه‌تێکى گشتگير له عێراق پێکبێت که وه‌ڵامده‌ره‌وه‌ى ئومێد و چاوه‌ڕوانييه‌کانى هاووڵاتيان بێت."\nهه‌ر له‌مباره‌يه‌وه ئاماژه به په‌يامى ئه‌نجومه‌نى ئاسايشى نێوده‌وڵه‌تى درا "که پشتيوانى له پرۆسه‌ى ده‌نگدان کرد و به هه‌نگاوێکى گرنگى له قه‌ڵه‌م دا. هه‌روه‌ها رۆڵى کۆمیسيۆنى باڵای سه‌ربه‌خۆى هه‌ڵبژاردنه‌کانى عێراق له ئه‌نجامدانى پرۆسه‌ى ده‌نگدان و رۆڵى نه‌ته‌وه يه‌کگرتووه‌کان و يه‌کێتيى ئه‌ورووپا و کۆمکارى عه‌ره‌بى و هه‌موو ئه‌و لايه‌نانه‌ى پشتيوانيى ئه‌م پرۆسه‌يان کرد، به‌رز نرخێندرا."\nنێچيرڤان بارزانی باسی ياساى هه‌ڵبژاردنی کردووە که جارى يه‌که‌مه له عێراق کارى پێده‌کرێت و دووپاتى کردووەتەوە کە سه‌رۆکايه‌تيى هه‌رێمى کوردستان کار بۆ ئه‌وه ده‌کات له‌گه‌ڵ هه‌موو لايه‌نه سياسييه‌کانى هه‌رێمى کوردستان کۆببێته‌وه بۆ ئه‌وه‌ى يه‌کڕيزيى لايه‌نه کوردستانييه‌کان بێته ئاراوه.\nسەرۆکایەتیی هەرێمی کوردستان دەڵێت: "په‌يوه‌ندييه‌کانى عێراق و هه‌رێمى کوردستان له‌گه‌ڵ ئه‌مريکا، په‌يوه‌ندييه‌کان هه‌ولێر ـ به‌غدا، هه‌وڵه‌کانى عێراق بۆ ئاسايی ردنه‌وه‌ى په‌يوه‌ندييه‌کانى له‌گه‌ڵ وڵاتانى دراوسێ و ناوچه‌که، گرنگيى هه‌وڵدان بۆ چاره‌سه‌رکردنى کێشه هه‌ڵواسراوه‌کانى هه‌رێمى کوردستان و حکوومه‌تى فيدراڵى عێراق و جێبه‌جێ کردنى ده‌ستوور، رێککه‌وتنى شنگال، په‌يوه‌ندييه‌کانى هه‌رێمى کوردستان له‌گه‌ڵ وڵاتانى دراوسێ، مه‌ترسى و هه‌ڕه‌شه‌کانى داعش، دۆخى سووريا و پێشهاته‌کانى ئه‌فغانستان، چه‌ند ته‌وه‌رێکى ديکه‌ى کۆبوونه‌وه‌که بوون".


ماڵپەری فیردەوس | ئایا نوێژی هەینی ڕەواتبی لە پێش هەیە؟\nسەردێری پرسیار:ئایا نوێژی هەینی ڕەواتبی لە پێش هەیە؟\nبەرواری دانان :2019-12-07 کۆدی پرسیار:1648\nپرسیار: ئایا نوێژی هەینی ڕەواتبی لە پێش هەیە؟\nوەڵام: زانایان دەڵێن نوێژی هەینی سونەتی ڕەواتبی لە پێش نییە، کە ئەمە وتەی مالکی و حەنابلە و ابن تیمییە و ابن قیم و ابن حجرە، بەڵگە:\n(١)عنِ ابنِ عُمرَ رَضِيَ اللهُ عَنْهما، قال: (صليتُ مع النبيِّ صلَّى اللهُ عليه وسلَّم سجدتينِ قبلَ الظُّهرِ، وسجدتينِ بعد المغربِ، وسجدتينِ بعدَ العِشاءِ، وسجدتينِ بعدَ الجُمُعةِ) رواە البخاري (١١٧٢)، ومسلم (٧٢٩).\nلەم فەرموودەیە هیچی باس نەکردووە ئیلا سونەتی دوای نوێژی هەینی، بەڵگەیە سونەت لە پێشی نییە.\n(٢)پێغەمبەر صلی اللە علیە وسلم دەرچووە بۆ هەینی هیچ سونەتی ڕەواتبی نەکردووە لە پێش نویژی هەینی، گریمان ئەگەر لە مالەوەش نوێژی کردبێت ئەوە نقل دەکرا.\nابن تیمییە ڕەحمەتی خوای لێ بێت دەفەرمووێت: (ئەوەی راست بێت پێش نوێژی هەینی هیچ سونەتێکی ڕەواتب نییە) مجموع الفتاوی (٢٤/١٩٣).\nابن قیم ڕەحمەتی خوای لێ بێت دەفەرمووێت: (بیلا کاتێک لە بانگ دەبووەوە پێغەمبەر صلی اللە علیە وسلم دەستی بە وتار خوێندن دەکرد، هیچ کەسێک هەڵنەدەستا دوو ڕەکاعەت نوێژی سونەت بکات، وە بانگیش تەنها یەک بانگ بوو، ئەمە بەڵگەیە هەینیش وەک جەژن وایە، سونەتی لە پێش نییە، ئەمە وتەی راستی زانایانە) زاد المعاد (١/٤٣١-٤٣٢).\nابن حجر ڕەحمەتی خوای لێ بێت دەفەرمووێت: (سەبارەت بە سونەتی پێش نوێژی هەینی هیچ لەسەری جێگیر نەبووە) فتح الباری (٢/٤١٠).


عیماد عه‌لی: سه‌رباری گرنگی موچه به‌ڵام نه‌مانی متمانه به‌خۆ كاره‌ساته. – WTARIKURD\nزۆرجار باس له‌وه ده‌كرێت كه زۆرێك له خه‌ڵكی كوردستان سه‌رجه‌م پرسی كوردیان له موچه‌دا كۆده‌كه‌نه‌وه. به‌ڵام ئه‌مانه ده‌یانه‌وێت نارازیبونی خه‌ڵك له تێكڕای ره‌فتار و گوفتار و فه‌لسه‌فه‌ی سیاسی نابه‌جێی ئه‌م ده‌سه‌لاته له ناڕازیبونی فه‌رمانبه‌ران ته‌نها له نه‌بونی موچه كورت بكه‌نه‌وه و ناڕه‌زایه‌تی سه‌رجه‌م خه‌ڵكی كوردستان به موچه‌خۆر و كاسبكار و كرێكار و زه‌حمه‌تكیش و نه‌دار و هه‌ژار و ته‌نانه‌ت چینی مام ناوه‌ندیش به هه‌مویانه‌وه ببه‌ستنه‌وه به داواكاری موچه‌وه، كه ئه‌مه‌ش ته‌نها بۆ خۆڵ كردنه چاوی گه‌لی كوردستانی نارازیه به‌گشتی له لایه‌ن ده‌سه‌ڵاته‌وه و هیچیتر، به‌ڵام دابینكردنی موچه ئه‌ر‌كێكی سانایه و له هه‌ره ئه‌وله‌ویاته‌كانه كه‌چی تۆی ده‌سه‌ڵات ئه‌م داواكاریه بۆ داپۆشینی ناڕازه‌یه‌تیه گشتیه‌كه به‌كاردێنێت نه‌ك خه‌ڵك خۆیان له‌و بازنه‌دا بچوك كردبێته‌وه.\nئه‌وه‌ی شایانی باسه كه‌س نه‌یوتووه كه ده‌سه‌ڵاتی عیراق زێڕی عه‌یار بیستو چواره، به‌ڵام ئێوه‌ن ئه‌م ئه‌زمونه‌تان گه‌یاندۆته ئه‌م حاڵه و نه‌تانزانیوه مامه‌ڵه له‌گه‌ڵ قۆناغه‌كاندا بكه‌ن و بارودۆخه سیاسیه‌كانتان وا تێكداوه كه‌هه‌میشه به‌ره‌و دواوه هه‌نگاو ده‌نێن و له‌ولاشه‌وه به‌خۆتان ده‌ڕۆن ملكه‌چی به‌غدا ده‌بن. كه تۆ ئه‌مه حاڵت بێت و خه‌لك شتی بچوكترت لێ داواده‌كات و ناتوانی دابینی بكه‌یت، ئه‌ی چۆن ده‌توانیت شتی گه‌وره‌تر دابین بكه‌یت، ئه‌وه‌ی نه‌توانێت به‌ردێكی بچوك هه‌ڵگرێت ده‌توانێت به‌ردێكی گه‌وره هه‌ڵگرێت؟! بۆیه به‌م قسانه كه له بێ ئه‌رزش كردنی داواكاری خه‌ڵك و هه‌وڵدان بۆ چه‌واشه‌كردنی گشتی به‌ناوی هه‌بوونی شتی له موچه گرنگتر ته‌نها بازدانه و خۆڵكردنه چاوی هه‌موان و چه‌واشه‌كاری و گه‌ڕانه‌وه‌یه بۆ دواوه و، به‌لێ ئێوه ئه‌مه حاڵتان بێت ناتوانن شتی گه‌وره بكه‌ن، ده‌بێت سوپاسی خه‌ڵك بكه‌ن كه داوای شتی بچوكی وه‌كو دابینكردنی موچه‌تان لێده‌كات له‌م كاته‌دا كه وه‌زعی سیاسی وئابووری ئێوه به‌م شێوه‌یه‌یه كه ده‌یبینین.\nهیوا ناسیح: سته‌م کردن له ئه‌لف وبێکه‌ی مامۆستا ئیبراهیم ئه‌مین باڵدار تاوانه.


پەرلەمانتارێکی كۆمەڵ: حكومەت بە 50 تا 60 رۆژ جارێك موچەیەك دابەش دەكات - هيوای کۆرد\nعەلی باپیر پڕۆژەیەک بۆ پاراستنی هه‌رێم له زیاتر “پوكانه‌وه و له‌نێوچون” بڵاودەکاتەوە 13 خوله‌ك ago\nوادەی دابەشکردنى موچەى خانەنشینان ئاشکرا کرا 22 خوله‌ك ago\n152 كەسی دیكە لە كەركوك توشی كۆرۆنا بون 44 خوله‌ك ago\nHome هەواڵ کوردستانی پەرلەمانتارێکی كۆمەڵ: حكومەت بە 50 تا 60 رۆژ جارێك موچەیەك دابەش دەكات\nپەرلەمانتارێکی كۆمەڵ: حكومەت بە 50 تا 60 رۆژ جارێك موچەیەك دابەش دەكات\nسۆران عومەر، پەرلەمانتاری كۆمەڵی ئیسلامی لەپەرلەمانی كوردستان لەسەر بنەمای دابەشكردنی موچەی مانگی 12ی موچەخۆرانی هەرێمی كوردستان دەڵێت: حكومەت بە 50 تا 60 رۆژ جارێك موچەیەك دابەش دەكات، ئەوەش نهێنی ئەوە بو كە نەیانتوانی دەستكاری موچەو دەرماڵە بكەن.\nسۆران عومەر، ئەمڕۆ چوارشەممە، لەلاپەڕەی خۆی لە فەیسبوك نوسیویەتی”مانگی ڕابردو بۆ پێدانی موچەی مانگی ١٢ حکومەت لە ٨/٣/٢٠٢٠ دەستی کرد بەپێدانی موچەی وەزارەتی تەندروستی، لە ١٦/٤/٢٠٢٠ کۆتا موچەی خانەنشینی تەواو دەبێ واتە لەماوەی ٣٩ ڕۆژدا توانی موچە دابەشکردن تەواو بکات!”\nهەروەها وتوشیەتی”ئەمڕۆ ٣٨ ڕۆژ تێدەپەڕێ بەسەر پێدانی موچەی یەکەم وەزارەتداو تا ئێستە دیار ئەم حکومەتە کەی موچەی مانگی ١ی ساڵی ٢٠٢٠ دابەش دەکات!”\nئەوەشی خستۆتەڕو”بەو پێیە بێ کە مانگی پێشو موچەی دابەشکردوە پێدانی موچەی مانگێک دەکەن بە ٥٠ تا ٦٠ ڕۆژ جارێک!”\nپەرلەمانتارەكەی كۆمەڵی ئیسلامی پیشی وایە “ئەمە نھێنی ئەوە بو کە نەیانتوانی دەسکاری موچەو دەرماڵە بکەن! ئەوەی موچە وەک خۆی دابەش بکەن بێ دەسکاری بەڵام بە دو مانگ جارێک دابەشی دەكەن کە دەکاتە نیو موچە!”\nسۆران عومەر ئاماژەی بەوەداوە “ئەگەر حکومەتێك بەو ھەمو داھاتەوە لە ١٥/٤/٢٠٢٠ موچەی مانگی ١٢ ساڵی ٢٠١٩ی پێدرابێ ئیتر مانای حکومەتداری چییە؟ بردنی داھات و خۆدەڵەمەندکردن حکومەتداری نییە!”\nلە بەشێكی دیكەی نوسینەكەیدا، سۆران عومەر وتویەتی”خەڵک چاوەڕێیە لەکرێی موڵک و خانو لێخۆشبونی بۆ دەربچێت، لێخۆشبون لەکرێی ئاو و کارەبا، ھاوکاری خێزانە بێکارکراو و ھەژارەکان بکرێ، ئەو پارانەی بۆ ھاوکاری کۆکراوەتەوە بدرێ بە کەمدەرامەتان، ئەوە مانگێکە خەڵک پابەندە بەمانەوە لەماڵەوە بەبێ ھیچ داھاتێك، تا ئێستە جگە لە ڕێنمایی ھیچ بەخەڵک نەدراوە!”\nجەختیشی كردۆتەوە كە “حکومەتی ئاوا جگە لەبارگرانی چی بۆ خەڵک کردوە؟ ڕۆژنامەنوسی دەستگیرکردوە ھەڕەشەی لەم و لەو کردوە لەپێناو بێدەنگکردن لەو حوکمڕانیە خراپەی دەیکات!”\nTags: پەرلەمانی كوردستانكۆمەڵموچە\nهاتووچۆی هەرێم: لەماوەی قەدەغەی هاتووچۆدا زیاتر لە 20 هەزار شۆفێر سزادراون


نەوشیروان مستەفا و هەوڵى ئازاردانم\nMonday, 08.23.2021, 6:58\nکە بۆ یەکەمجار نەوشیروان مستەفام بینی ئەو کاتە بوو کە لەناو یەکێتی بەرپرسیارێتی هەبوو. ئێوارەیەکیان تێلم بۆ کرد و کاتێکمان دانا لە ماڵەکەی خۆی بۆ یەکتر بینینمان و وتی "وا وەرە کە کاتمان زۆر هەبێت پێکەوە دانیشین". ئەوە یەکەم جار بوو بیبینم. لە کاتی دانیشتنەکەشمان دیدارێکی ڤیدیۆیم لەگەڵیدا سەبارەت بە تراژیدیای ئەنفال ئەنجامدا.\nلەو کاتەدا سەلاح ڕەشیدی کۆنە وەزیری ئەنفال لای ئەو ئەژیا. من لەسەر سەلاح ڕەشید هەڵوێستم لە ئەڵمانیاوە خراپ بوو چونکە بە کەسێکی بێتواناو گەندەڵ و خۆپەرستم ئەبینی. نوێنەرایەتی حکومەتی هەرێم لە ئەڵمانیا لە یەکێتی و پارتی پێکهاتبوو کە ئەوەی یەکێتی سەلاح بوو. ئەوەی پارتیش دڵشاد بارزانی بوو براکەی مەسعود بارزانی کە سەرکەوتو بوو لەوەی یەکێتی وەک رێکخراوێکی تیرۆریستی گوایە سەر بە پەکەکە لای ئەڵمانەکان بناسێنێت، بەشێکی بە رێگای ئەڵمانێکی لۆبییانەوە کە ئەندام پەڕلەمان بوو لە پارتی سەوزەکان لە پەڕلەمانی دوسلدۆرفی پایتەختی هەرێمی نۆردراین ڤێستفالن بە ناوی زیگیەوە کە کوردەکان نازناوی زیگی بارزانیان دابویە.\nبەو هۆیەوە یەکێتی خرابوە سەر لیستی تیرۆرو کێشەی وەرگرتنی ڕەگەزنامەی ئەڵمانی بۆ هەندێک ڕەد کرابونەوە کە ئەندامی یەکێتی بوون کە لێرەدا نامەوێ ناوەکانیان بنووسم. سەلاح تێلی بۆ من ئەکردو ئەیوت بچۆ لای ئەو کەنالی ڕادیۆ ئەڵمانیەی کە ئەم هەواڵەی بلاو کردۆتەوە کە یەکێتی رێکخراوێکی تیرۆریستیەو تۆ قسە بکە لە دژیان. خۆی لە ساڵی 1975 وە هاتۆتە ئەڵمانیاو زمانی ئەڵمانی وەک پێویست نازانێ. ئەمانە لەو جۆرەن کە ئەیانەوێ مار بە دەستی خەلکی تر بگرن.\nسەلاح بەناوی یارمەتی پەناهەندەی کوردەوە لە بەرلین تەنیا لە رێکخراوێکی ئەڵمانی ، بە رێگای رێکخراوێکی خێرخوازیی کوردی باشورەوە (KAK) 30 هەزار مارکی ئەو کاتەی ئەڵمانیای وەرگرت و ژمارەی حسابی بانقیی خێزانەکەی دابوو پێیان و دواتر پارەکەی ڕاکێشابو بۆ خۆی. ئەوە یەکێک لە چەندین نموونە. دڵشاد ئینقیلابی کرد بەسەریداو نوێنەرایەتیەکەی حکومەتی هەرێمی لە شاری بۆن گواستەوە بۆ گەڕەکێکی ترو سەلاح ئەیووت هەر ناشزانم لە کوێیە.\nساڵێکیان ئەم باس و بەلگەو نوسینانەم دا بە کەسێکی بڕواپێکراوە کە لە میدیای عەرەبیش خراپ لەسەر سەلاح نوسرابوو. ناوبراو ناردبووی بۆ عومەر فەتاح، ئەو کاتە بەرپرسی دەزگای زانیاری بوو. من مەبەستم بوو کە سەلاح چ زیانێکی بە یەکێتی گەیاندوە لە ئەڵمانیاو کەسێکی سەرکەوتو نیەو لە خەمی گیرفان پرکردنی خۆیەتی. عومەر فەتاح سەلاحی بانگ کردبووە لای خۆی و بێ لێپرسینەوە پێی وتبوو کە ئەم نوسراوانە لای سالار باسیرەوە نێردراوە. لەو کاتەوە سەلاح کەوتە دوژمنایەتی من و نەوشیروان مستەفاشی لێ پڕ کردبومەوە.\nنیوەڕۆیەکیان لە سلێمانیەوە تێلم بۆ نەوشیروان مستەفا کردو کاتی شەشی ئێوارەمان دانابوو لە ماڵەکەی خۆی لە گردی عەلی ناجی بۆ یەکتر بینین. لە رێگا بە رێکەوت دوو هاورێی خۆم مامۆستا ڕەفیقی بەرپرسی بنکەی ژین و کاک سدیقی برایم بینی و وتیان ئەگەر ئاساییە لات ئێمەش دێین و ئەمانەێ چاومان پێی بکەوێت ، وتم من هیچی شەخسیم نیە لەگەڵیدا باسی بکەم و وەرن. ئەو هاتنەی ئەوان بوو بەخێر بۆ من. کە چوینە ئەوێ نەوشیروان بە تەنیا بوو لە ژورەکەیدا. کە بینی تەنیا نەهاتووم دەموچاوی خۆی تێکداو سارد بوو بەرامبەرم و قسەی لەگەڵ نەکردم. دوای دوو خولەکێک سەلاحیش هاتە ژورەوە ، دیارە پاسەوانەکان پێیان وتوە کە سالار باسیرە لێرەیەو گەیشتوە. ئەویش کە هاتە ژورەوە دەموچاوی تێکدا کە بینی من تەنیا نیم. کە بینیم بارودۆخەکە خراپە دوای ماوەیەکی کورت بە هاورێکانمم ووت من ئەڕۆم. هەمومان ڕۆیشتین.\n( بۆ وەبیرهێنانەوە )\nهەر هەمان ڕۆژ و بێ لەبەرچاو گرتنی هیچ پرەنسیپێکی حیزبیی و بێ گەڕانەوە بۆ دادگاو بێ دانانی هیچ ئیعتیبارێک بۆ تێکۆشانی ئەو کەسانە ، ماڵەکەی خۆی کردە شوێنی لێکۆڵینەوەو زیندان و سزادان. تەنیا گوناهی ئەو کەسانە ئەوە بوو کە لە کۆنگرەی یەکەمی یەکێتی کە لە سەرەتای ئەو ساڵەدا بەسترابوو ، ئەم کادرانە وەکو زۆرێک لە کادرە گەنجەکانی کۆمەڵەی ڕەنجدەران دژی هەوڵەکانی نەوشیروان وەستابونەوە کە خۆی لە هەڵوەشاندنەوەی کۆمەڵەو هەوڵی لەت لەتکردنی یەکێتیدا دەبینیەوە. ئەمان لە کۆنگرەو پاش کۆنگرە نەچوونە ژێر باری ئەو تەکەتولانەی کە ناوبراو لە سلێمانی پێکەوەی نابوو، و کەسانی وەک حەمە تۆفیقی زاوای و ژمارەیەک لە سەرکردەکانی یەکێتی ئاگرەکەیان خۆش ئەکرد. بەلام لەبەر ئەوەی نەوشیروان سلێمانی بە مولکی خۆی ئەزانی بڤە بوو کادرو ئەندامانی یەکێتی دژی خواستەکانی ئەو لە سلێمانی بوەستنەوە. ئەوە بوو دوای کۆنگرە گێچەڵی جیاجیایان پێ ئەکردن. دوریان ئەخستنەوەو دژایەتیان ئەکردن و تانەو تەشیریان لێ ئەیان.\nڕۆژێک پێش گرتنی ئەو کادرانە دوو خوشکەزای نەوشیروان بە چەکەوە هەڵئەکوتنە سەر خەبات عبدوللا لەناو کۆمێتەی سەرچناری یەکێتیداو بێ حساب کردن بۆ ئەوانەی لەناو کۆمێتەکەدان و بە مەبەستی گرتن و بردنی هەڕەشەی کوشتنی لێ ئەکەن. خەبات عبدوللا مل نادات و لەگەڵیان ناچێت. پاش ئەوەی ئەندامانی کۆمێتەکە بە کارەکە ئەزانن هەردو خوشکەزاکەی ناوبراو هیچیان پێ ناکرێت و کۆمێتەکە بە هەڕەشە کردن جێ ئەهێڵن. خەبات عبدوللا مەڵبەندو هەندێک لە ئەندامان و کارگێڕانی مەڵبەند تێ ئەگەیەنێت کە هەڕەشەی لەسەرەو داوای لێپرسینەوە لەو دوو کەسە ئەکات. بەلام کەس نایەت بە دەمیەوە. ڕوداوەکە چۆن بووە ئەینوسێت و ڕۆژی دوایی لە شێوەی بەیاننامەیەکدا بلاوی ئەکاتەوەو بێبەری بوونی خۆی لە یەکێتی ڕائەگەیەنێت هەتا ئەو کاتەی بەدەم داواکەیەوە بێن. هەر هەمان ڕۆژ نەوشیروان خوشکەزاکەی و کۆمەڵێک چەکدار ئەنێرێتە سەر ماڵی خەبات و بەزۆر لەگەڵ خۆیاندا ڕاپێچی ئەکەن بۆ ماڵی نەوشیروان.\nبەپێی زانیاریەکانی کەسێک کە ئەو ڕۆژە لە ماڵەکەی نەوشیروان بووەو بە مەبەستی بەخێر هاتنەوەی نەوشیروان کە تازە گەڕاوەتەوە کوردستان و جگە لەو ژمارەیەکی بەرچاو بەرپرس و فەرماندەی عەسکەریش لە ماڵەکەی بوون ، خەبات عبدوللا لە وەلامی نەوشیرواندا کە ئاخۆ تۆیت ئەم بەیاننامەیەت نوسیوە؟ خەبات بێ دوو دڵی وتویەتی بەڵی منم. جارێکی تریش نەوشیروان لێی دوبارە کردۆتەوە ، هەر وتویەتی بەڵی من نوسیومە. پاشان نەوشیروان ڕووی کردۆتە میوانەکان و وتویەتی باوەڕی پێ مەکەن درۆ ئەکات ئەمە نوسینی ئەو نیە. ئەمانە تاقمێکن لە سلێمانی دژی من ئیش ئەکەن. پاش ئەوە خەبات عبدوللا نوسخەی دەستنوسی بەیاننامەکەی لە گیرفانی کراسەکەی دەرئەهێنێت و ئەڵێت ئەمە دەستنوسەکەیە بە خەتی خۆم ، بەلام پێم خۆشە بپرسیت بۆچی نوسیومە؟ ئینجا نەوشیروان زۆر تووڕە ئەبێت و ناهێڵیت لەوە زیاتر قسە بکات. جنێوی زۆر بە خەبات ئەیات و وتویەتی بیبەن لە ژێر زەمینەکە سجنی بکەن. پاش ماوەیەک تەحسین قادریش لە مەڵبەندەوە ئەهێنن بۆ هەمان ماڵ و ئینجا هەریەکە لە وەستا حەسەنی ئاسایش ، شوان عەبدوللا و هەروەها سەرکەوت زەکی.\nپاش سوکایەتی زۆرو جنێودانی ناشیرین بە دایک و خوشک و هەڕەشەی کوشتن ، هەر لەناو ماڵەکەی خۆیداو بەبەرچاوی نەوشیروان و هەموو ئەوانەی ئەو ڕۆژە لەو ماڵەدا ئەبن و لە ئەنجامی لێدانی زۆر لەلایەن دانای ئەحمەد مەجیدو ڕزگاری حاجی کایل و عومەر غەریبەوە ، دەستی خەبات ئەشکێنن (وەک خۆیان لەوێ وتویانە) کە بەیاننامەکەی پێ نوسیوە. هەر بە پێی زانیاریەکانی میوانەکەی ئەو ڕۆژەی ناوبراو نەوشیروان ڕووی کردۆتە گیراوەکان و پێی وتوون "من ئەگەڕام بۆ رۆژێک ئاوا هەمووتان بێنە بەردەستم".\nپاش ئەوەی لە ئەنجامی لێکۆڵینەوەی ئەو ڕۆژە کە لە لایەن حاکم قادر (قادر حەمە جان)ـەوە هەر لە ماڵەکەی نەوشیرواندا لەگەڵ گیراوەکان کراوە (ماڵی جەلاد بکرێتە هۆڵی دادگایەکی گاڵتەجاری و بریاری ژیان و مردن بەسەر کەسانی تردا بدرێت) دەرئەکەوێت کە قسەکانی خەبات دروستەو تەنها ئەو خۆیەتی بەیاننامەکەی نوسیوەو هەر بە تەنها خۆشی کارەکە لە ئەستۆ ئەگرێت. هەروەها پاش ئەو فشارەی کە هاوڕێ و کەسوکاری گیراوەکان کردیانە سەر یەکێتی و نەوشیروان بە مەبەستی ئازاد کردنی گیراوەکان بۆ ئێوارەکەی تەحسین قادرو وەستا حەسەن بە دەستبەسەری ئەبەنەوە بۆ ناو مەڵبەندی سلێمانی و بۆ بەیانیەکەی ئازادیان ئەکەن. خەبات عەبدوللا و هاورێکانیشی ئەبەن بۆ ناو زیندانی لەشکری یەک لە بەکرەجۆ. کە یەکێتی ئەبینێت ڕۆژانە خەڵک بە لێشاو ڕوو لە هاورێکانیان ئەکەن لە زیندان ، لەوێ دوریان ئەخەنەوە بۆ زیندانی مەکتەبی سیاسی لە هەولێر. پاش چل و پێنج ڕۆژو لە ئەنجامی گەڕانەوەی مام جەلال لە دەرەوەی ولات خەبات عەبدوللا و هاورێکانی ئازاد ئەکرێن. خەبات عبداللە سالانێکە ڕاوێژکارە لە وەزارەتی شەهیدان.\nلەوانەیە منیش بە هەمان دەرد بچوومایە ئەگەر تەنیا بومایە لە ماڵی ناوبراودا. تەنانەت لە داب و نەریتی عەشایەریش نەبوە میوان بێتە ماڵەکەت و دەستبەسەری بکەیت و ئەشکەنجەی بدەیت و سوکایەتی پێ بکەیت و ماڵەکەی خۆت بکەیتە زیندان بۆی. دیارە لە شاخیش هەر بەم شێوەیە خۆیان کردبێتە دادوەرێکی ناعادیل و بەم هۆیەوە دەیان کەسی بێتاوان ئەشکەنجە درابن و تیرۆر کرابن. چیتر لەو ڕۆژەوە نەوشیروان مستەفا بۆ من وەک کەس و سیاسەتیش کۆتایی هات. مام جەلال لە کاتی گرانیەکەدا دوو سەد هەزار دۆلاری ئەمریکی پێداو لە لەندەن لە ماوەیەکی کورتدا هەمووی بۆ خۆی خەرج کرد. باوکی هەژاران دوای مردنیشی گردی گرانبەهاو موڵکی زۆری بۆ نەوەکانی جێهیشت و تاپۆ کران لەسەریان.\nئەو سەردەمە پڕۆژەیەکم بۆ ئەنجامدانی کۆنفرەنسێک سەبارەت بە بابەتی ئۆپۆزیسیۆن ئامادە کردو لەگەڵ دوو هاوڕێی دیاری ناو کایەی سیاسی و ڕاگەیاندن ناردمان بۆ نەوشیروان مستەفا گەر بتوانێت پشتگیریەکی ماددی و ڕاگەیاندنمان بکات بەتایبەت کە لە تەمەنی کایەی سیاسی هەرێمی کوردستاندا ئێستەشی لەسەر بێت بۆ ئەم بابەتە کۆنفرەنسێک ئەنجام نەدراوە بەلام نابراو ڕەتی کردەوە. ئەم جۆری ڕەت کردنەوەیە کە خۆشیان هەرگیز کۆنفرەنسێکی لەو جۆرەیان ئەنجام نەداوە بە تایبەت لەو قۆناغەدا کە خۆیان بە ئۆپۆزیسیۆنی دەسەلات لە قەڵەم ئەدا گومانی زۆری بۆ پەیدا کردم لەسەر گۆڕان و خودی نەوشیروان مستەفاش. هەڵوێستی نەگەتیڤی گۆڕان و نەوشیروان مستەفا سەبارەت بە هەڤدەی شوبات نمونەیەکی بەرچاوەو زۆرترین زیانیان بە ئۆپۆزیسیۆن بوون گەیاند.\nسەبارەت بە سەلاح ڕەشید سەرەڕای ئەو هەموو گەندەڵی و بێتوانایی و مشەخۆریەی کەچی مام جەلال ئەیکاتە وەزیری مافی مرۆڤ و ئەنفال و کیمیاباران و کوردە فەیلیەکان و ئاوارەکان و نازانم چیتر کە لە دونیادا شتی وانەبووە ، ناوبراو لەم پۆستەشیدا هەر سەرکەوتو نەبوو.\nسەلاح لە ئەڵمانیا بێ دەرامەت بوو کەچی بووە خاوەن خانوو لە ولاتی ئەوروپای ڕۆژهەلات ، کە گەڕایەوە کوردستانیش بووە خاوەنی بە دۆنم زەوی و خانووی گرانبەهاو موچەی زۆری خانەنشینی و بووە بازرگانی پڕۆژە. لە ئەڵمانیا کاری ڕەشی کردوەو هاوکات پارەی دائیرەی سۆشیالیشی وەرگرتوەو بەم هۆیەوە درابوو بە دادگا بەلام وتبووی گوایە ئەو پارانەی بۆ رێکخراوێکی خەیریی ناردۆتەوە. بۆ ئەم مەبەستە داوای یارمەتی لە هانس براندشایدی سەرۆکی رێکخراوی مێدیکۆ ئینتەرناشنال کردبوو کە ئەو درۆیەی بۆ بکات. هانس ڕۆژگارێک پەشیمان بوو لەو هاوکاریەی پێشکەشی سەلاحی کردبوو بۆ ڕزگار کردنی.\nئەم برادەرە کە خۆی بە کۆمەڵەی ڕەنجدەران و مارکسی لینینی ناوئەبرد لە ئەڵمانیا لە کۆبونەوەکاندا سرودی خەباتی کرێکارانی بە دەنگی بەرز ئەوتەوەو خەڵکانێکیان وەک ئەندام لە ڕیزەکانی کۆمەڵە وەرنەئەگرت ئەیان ووت هێشتا بۆرجوازیەو نەبۆتە مارکسی. زۆرێک لەم نمونانەم لا هەن ئێستە لە هەرێم خاوەن سامان و پلەو پۆستن و هەندێکیان لە ئەوروپاش موچە وەرئەگرن یان خۆیان خانەنشین کردوە.\n(بەشێک لە یاداشتە چاپنەکراوەکانی نووسەر)\nخوێندنه‌وه‌یه‌كی كورت بۆ كتێبه‌كه‌ی د. هه‌ژار مه‌عروف ڕه‌نجی فه‌رهاده‌كان


کوردیپێدیا - Neme Şîr\n🏰 Neme Şîr | پۆل: شوێنەکان | زمانی بابەت: 🏳 Kurmancî - Kurdîy Bakûr\n2. 👁 Bevalelhesen\n3. 👁 Kanîsor


2018-02-12 | 07:54:34\nیەکێک له وەزیرەکانی وڵاتی ئیسرائیل، ڕوو لە ڕێژیمی ئێران وتوویەتی: دەرسێک بە ئێران دەدەین قەت لە بیری نەکات.\n"ئیسرائیل کاتز" ئەندامی کابینەی ئەمنییەتی نیشتمانیی ئیسرائیل لە وتووێژێکدا لەگەڵ ڕۆژنامەی عەرەبی زەمانی "ئەلف" لە لەندەن، باسی لەوە کردووە: "ئەگەر ئێران درێژە بە هەڕەشەکانی خۆی بدات و لە خاکی سووریه عەمەلیاتی نیزامی دژی ئیسرائیل ئەنجام بدات دەرسێک بە ئێران دەدەین قەت لە بیری نەکات".\n"کاتز" باسی لەوەش کردووە، وڵاتەکەی ئەو حەزی لە شەڕ لەگەڵ تاران نییە، بەڵام وادیارە تاران "هێڵە سوورەکان" دەبەزێنێت.\nپێشتریش "بێنیامین نێتانیاهوو" سەرۆکوەزیرانی ئسیرائیل لە چاوپێکەوتن لەگەڵ "ئانگێلا مێرکێل"، "ئیمانۆئێل ماکڕۆن" و "ترێزا مەی"، نیسبەت به شەڕ و ئاژاوەی ڕێژیمی ئێران لە ناوچەکەدا و بەتایبەت مووشەکە بالستیکییەکانی ئەو ڕێژیمە لە لوبنان هۆشداری داوە.\nڕۆژی ڕابردووش "هێدر نائورت" وتەبێژی وەزارەتی دەرەوەی ئامریکا، لە لێداونێکدا جەختی کردەوە، کە واشنتۆن به هەموو هێزەوە پشتیوانی لە مافی ئیسرائیل بۆ بەرگری لە خۆی دەکات و ڕێژیمی ئێرانی بۆ خەڵکی ناوچەکەش بە مەترسیدار زانی.\nوتەبێژی وەزارەتی دەرەوەی ئامریکا باسی لەوەش کردووە، هەڕەشەکانی ئێران و زێدەخوازییەکانی ئەو ڕێژیمە لە ناوچەکەدا بۆ گەیشتن بە دەسەڵاتی زیاتر، هەموو ناوچەکەی خستووەتە ژێر مەترسییەوە.\nڕۆژی شه‌ممه ڕێکەوتی ٢١ی ڕێبەندانی ١٣٩٦ی هەتاوی، ئەرتەشی وڵاتی ئیسرائیل فڕۆكه‌یه‌كی بێفڕۆكه‌وانی ڕێژیمی ئێرانیان خسته خواره‌وه و چه‌ند بنكه‌یه‌كی ئیرانیشیان له نێو خاكی سووریه بۆردمان كرد.


◄ ئەنجام: 191 تۆمار دۆزرایەوە، لاپەڕە 1 لە 20 ژمارەی تۆمار لە لاپەڕەیەکدا: 🗐 1 🗐 5 🗐 10\n📝 100 چالاکوانی رۆژهەڵاتی کوردستان: نەوشیروان مستەفا دەیویست سیستمی دیموکراتی دابمەزرێنێت | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n📖 ئاسۆس هەردی بۆ کۆچی دوایی نەوشیروان مستەفا | 🏷 پۆل: کورتەباس | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (مانو بەرزنجی)ەوە لە: May 23 2017 11:19AM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 26 2017 11:24PM باشترکراوە\n📝 ئاڵا تاڵەبانی بۆ کۆچی دوایی نەوشیروان مستەفا - مەرگێکی لەناکاو؟ | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (مانو بەرزنجی)ەوە لە: May 23 2017 7:07PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 27 2017 12:45AM باشترکراوە\n👁 ئەم بابەتە 4,362 جار بینراوە\n📷 ئاڵا تاڵەبانی و نەوشیروان مستەفا | 🏷 پۆل: وێنە و پێناس | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: Oct 14 2017 11:49AM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Oct 15 2017 10:53AM باشترکراوە\n📷 فایلی وێنە 1.0.1 76 KB Oct 14 2017 11:49AM هاوڕێ باخەوان\n📷 ئیسماعیل خان نەوشیروانی و ئەحمەد خان یەزدانپەنا | 🏷 پۆل: وێنە و پێناس | زمانی بابەت: 🏳 کوردیی ناوەڕاست\nئیسماعیل خان نەوشیروانی و ئەحمەد خان یەزدانپەنا\nئیسماعیل خان نەوشیروانی و ئەحمەد خان یەزدانپەن لە 60کانی سەدەی رابردوودا.\n➕ ئەم بابەتە لەلایەن: (مانو بەرزنجی)ەوە لە: Apr 28 2018 9:50PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Apr 29 2018 11:44AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 29 2018 11:44AM باشترکراوە\n📷 فایلی وێنە 1.0.1 54 KB Apr 28 2018 9:51PM مانو بەرزنجی\n📝 ئێن ئاڕ تی لە دۆکیۆمێنتەرییەکیدا کە لەسەر وێستگەکانی ژیانی نەوشیروان مستەفابوو - دیمەنی ناوەوەی ماڵەکەی نەوشیروان مستەفا و ژووری نوستنەکەیی و بەشێک لە جلوبەرگەکانی بڵاوکردەوە. | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n 📺 تی ڤی & رادیۆ | 🏳 کوردیی ناوەڕاست | کەناڵی NRT\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 29 2017 2:58AM تۆمارکراوە\n✍ ئەم بابەتە بۆ دواجار لەلایەن: (ئەڤین ئیبراهیم فەتاح)ەوە لە: Jun 29 2017 3:02AM باشترکراوە\n📷 فایلی وێنە 1.0.1 36 KB Jun 29 2017 3:10AM ئەڤین ئیبراهیم فەتاح\n📷 ئەمیری حەسەن پوور و نەوشیروان مستەفا | 🏷 پۆل: وێنە و پێناس | زمانی بابەت: 🏳 کوردیی ناوەڕاست\n📷 ئەنوەر بەگی بێتواتە و کوڕەکانی و مەسعود بەرزانی و نەوشیروان مستەفا لە 16-03-1991 لە بێتواتە | 🏷 پۆل: وێنە و پێناس | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (سەریاس ئەحمەد)ەوە لە: Sep 12 2016 6:49PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 30 2016 9:19PM باشترکراوە\n📷 فایلی وێنە 1.0.1 68 KB Sep 12 2016 6:49PM سەریاس ئەحمەد\n📖 ئەوەی کەلە مەرگی نەوشیروان مستەفادا تێبینیم کرد | 🏷 پۆل: کورتەباس | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (مانو بەرزنجی)ەوە لە: May 29 2017 12:26AM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 29 2017 11:04PM باشترکراوە\n📝 بارزانی پەیامێک بەبۆنەی کۆچی دوایی نەوشیروان مستەفا بڵاودەکاتەوە | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n📝 سەرچاوەی بەڵگەنامە 📄 بەڵگەنامەکانی سەرۆکایەتیی هەرێم\n➕ ئەم بابەتە لەلایەن: (هاوڕێ باخەوان)ەوە لە: May 19 2017 1:41PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 19 2017 1:43PM باشترکراوە\n👁 ئەم بابەتە 4,293 جار بینراوە


له‌باره‌ی خاوی هێڵه‌كانی ئینته‌رنێته‌وه روونكردنه‌وه ده‌درێت\nخراپی ئاستی کوالێتی هێلە کانی ئینتەرنێت بووەتە هۆی ئەوەی بەردەوام هاوڵاتیان گلەیی لە خاوبوونەوەی هێڵەکانی ئینتەرنێت بکەن.\nهاوڕێ بەنا محەمەد، سەرۆکی لیژنەی گواستنەوە و گەیاندن لە پەرلەمانی کوردسات لە بارەی خاوی هێڵەکانی ئینەترنێتەوە بە تۆڕی میدیایی بینەری راگەیاند، ئێمە هەوڵدەدەین لە کۆبوونەوەی داهاتوی لیژنەکەمان، لیژنەیەکی لاوەکی پێکبهێنین بۆ بەدواداچون لەو پرسە کە ئایا هۆکار و لێکەوتەکانی خراپی هێڵەکان چییە کێ بەرپرسە لە خاوبوونەوەی هێڵەکان.\nهەروەها وتیشی، هۆکارێکی تر هاوڵاتیان خۆیانن کە تا ئێستا نەیان توانیوە بەشێوەیەک کۆدەنگییەک لەسەر ئەو بابەتە دروستبکەن بە نوسراوێکی رەسمی یان سکاڵایەکیان پێشکەشی لیژنەکانمان نەکردووە.\nئاماژەی بۆ ئەوەشکرد، کۆمپانیاکانی ئینتەرنێت نەیانتوانیوە کێبڕکێیەک دروستبکەن لە نێوان خۆیاندا بۆ پێشکەشکردنی کوالێتییەکی باش بە هاوڵاتیان ئەوەی هەبووە کێبڕکێ بووە لە نرخی هێڵەکاندا.\nلای خۆشییەوە محمەد عەبدولوەهاب، بڕیاردەری لیژنەی گواستنەوە و گەیاندن لە ئەنجومەنی پارێزگای سلێمانی بە تۆڕی میدیای بینەری راگەیاند، ئێمەش تێبینیمان هەیە لەسەر خاوبوونەوەی هێڵەکانی ئینتەرنێت، بەڵام تا ئێستا هیچ لایەنێک و رێکخراوێک یان هاووڵاتییەک نەهاتووە بە نوسراوی رەسمی و بەڵگەوە سکاڵا تۆماربکات لەسەر کۆمپانیایەکی دیاریکراو، ئێمەش بە بێ بەڵگە ناتوانین لێپێچینەوە لە کۆمپانیاکان بکەین.\nئاماژەی بۆ ئەوەشکرد، هەر هاوڵاتییەک بە بەڵگەوە سکاڵا تۆماربکات دژی کۆمپانیایەک ئێمە رێکاری یاسای دگرینەبەر و ماوەیەکیان پێدەدەین بۆ چاکردنی کوالێتی هێڵەکەی ئەگەر پابەند نەبوون داوادەکەین کۆمپانیاکایان دابخرێت.


نامەیەكی بڵاونەكراوەی نەوشیروان مستەفا بۆ جەبار فەرمان\n19/05/2022 ژمارەی بینراو 426\nنامەكە لە دیمەشق/ شام نێردراوە لە ٢٩/١١/١٩٨٩\nدواتر وەڵامی نامەكەش دەخەمەڕوو كە باس لە پشتگیری كردنی سەرسەختی كاك نەوشیران دەكات بۆ خزمی خۆی.\nبرای بەڕێز كاك جەبار\nسڵاوێكی گەرم ھیوادارم ھەردەم لە خۆشیدابن.\nاحترامی زۆرم ھەیە بۆ سەبیحە خان. ھەواڵی كچەكان ئەپرسم، ئومێدم وایە لە خوێندندا پێشكەوتووبن و لەگەڵ ژیانی نوێ راھاتبن. ئێمەش باشین.\nكاكە گیان..ماوەیەكە لەملاو ئەولا ھەندێ قسەو باس ئەبیستمەوە كە بەشێكی ئێخەی تۆ ئەگرێتەوە. زۆرم پێ ناخۆش بوو چونكە شتی وەھا نەئەبوو لەكەسێكی وەكو تۆ بوەشێتەوە، بەڵكو ئەبوو تۆش وەكو برادەرانی تر بەتەبایی و تحملەوە خەریكی ھەڵساندنەوەی باری كە،تووی گەلەكەمان بویتایە.\nبیستومە خۆت و برادەرانی زیندان، تازە كەوتونەتە خۆ كۆكردنەوەو قسەكردن، ھەروەك بیستومە تازە خەریكی لەگەڵ پاشماوەكانی ئاش دۆستایەتی دروست ئەكەن، بەھەر حاڵ ئەگەر وایە حەز ئەكەم چارەسەری بكەن وە جارێكی تریش بیری لێ بكەنەوە، چونكە ئەم رێكخراوەی ئێمە بەرگەی تكتل ناگرێ و چاك لەبیرتە ھەرچی تەكەتولی كردبێ سەرەنجام خۆی زەرەری كردوە و ئەگەر ئێوەش بەتەمای شتی وەھان ھیوادارم سەرلەنوێ بیری لێ بكەنەوەو لەھەوڵدانی لەو بابەتە دور بكەونەوە، بەتایبەتی ئەوی لەدەرەوەی وڵاتی خۆی و لەكاتی تەنگو چەڵەمەدا كاری وا بكات ھەر خۆی پێ ئەشكێ و ھیچ دەستكەوتێكی نابێ.\nگریمان ئێستە ھەموو یەكێتیمان تەسلیمی ئێوە كرد بەخۆشی، بێ تكتل و موئامەرەو مزایەدەو تشهیر ئەتوانن چی بكەن و چی لە وەزعەكە بگۆڕن.\nبەپێویستم زانی ئەم نامەیەت بۆ بنوسم. چونكە تۆ لەلای من ھەمیشە تقدیرێكی\nتایبەتیت ھەبوو، حەز ناكەم لەم قۆناغە ناخۆش و ناسكەدا بەھەڵەدا بچی و پیاو لە رەفیقایەتیتان پەشیمان بێتەوە. بەلامەوە سەیرە یەكێكی وەكو تۆ یاخود ئەرسەلان دابنیشن قسە لەسەر من بكەن یا بنوسن. كورد دەمێكە وتویەتی " تفی روەو با رووی خاوەنەكەی ئەگرێتەوە"\nدوبارە تكای برایانەم ئەوەیە كەماوەی ئەو جۆرە كارانە نەدەن ئەگەر شتێكیش بوە لەبیری خۆتانی ببەنەوەو خەڵك لە ئەزمەو لێقەوماندا ئەناسرێ و مەعدەنی راستەقینەی دەرئەكەوێ.\nدوبارە سڵاوم ھەیەو بەھیوای خۆشیتانم.


قاچاغچیانی كورد له ئه‌وروپا جورە تەكنیكێك بەكار دەھێنن سەریان لە پۆلیس شێواندووە – ئاژانسی ھەواڵی پەیامنێر\nقاچاغچیانی كورد له ئه‌وروپا جورە تەكنیكێك بەكار دەھێنن سەریان لە پۆلیس شێواندووە\nنوێكراوه‌ته‌وه له Jul 7, 2018\nده‌سه‌ڵاتداران و پۆلیسی ئه‌وروپا ده‌ستیان به هه‌ڵمه‌تێكی ده‌ستگیركرنی ئه‌و گروپه كوردیانه كردووه، كه كاری قاچاغچیاتی نایاسایی ده‌كه‌ن و ته‌واوی ئه‌و گروپانه خه‌ڵكی هه‌رێمی كوردستانن و به گه‌وره‌ترین گروپی قاچاغبه‌ر له ئه‌وروپا داده‌نرێن.\nله هه‌واڵێكی سایتی ناشنال به‌ریتانیادا هاتووه، ئه‌و گروپانه تاكتیكی ئاڵۆز بۆ گواستنه‌وه‌ی په‌نابه‌ران له‌عێراقه‌وه بۆ ئه‌وروپا و له‌وێشه‌وه بۆ به‌ریتانیا به‌كارده‌هێنن.\nله‌مباره‌یه‌وه ئاژانسی ئاسایشی به‌ریتانی ئاشكرایكردووه، له‌پێناو گواستنه‌وه‌ی په‌نابه‌ران بۆ به‌ریتانیا، ئه‌و گروپانه شوێنی نهێنی و شاراوه له‌ناو ئۆتۆمۆبیله بارهه‌ڵگره‌كاندا درووست ده‌كه‌ن و به‌شێك له پشته‌وه‌ی گه‌ڵابه‌كان له‌ڕێگه‌ی جۆشكاری “له‌حیم”ـه‌وه به‌شێوه‌یه‌ك ده‌كه‌نه ژووری نهێنی، كه پێی نه‌زانرێت و په‌نابه‌رانی تێدا ده‌گوازنه‌وه.\nوه‌ك راشگه‌یه‌ندراوه، پۆلیسی ئه‌وروپا له‌ڕێگه‌ی به‌كارهێنانی ئامێرێكی نوێ كه ترپه‌كانی دڵ ئاشكرا ده‌كات، هه‌موو ئه‌و كه‌سانه ده‌دۆزێته‌وه كه له‌شوێنه نهێنییه‌كان خۆیان ده‌شارنه‌وه، به‌ڵام ئه‌و گروپه كوردیانه جۆره ساردكه‌ره‌وه‌یه‌ك به‌كارده‌هێنن، كه ئه‌و ئامێره ناتوانێت ترپه‌ی دڵی ئه‌و كه‌سانه ئاشكرا بكات، كه خۆیان له‌ناوی ده‌شارنه‌وه.\nئه‌م هه‌نگاوه‌ی پۆلیسی ئه‌وروپا له‌كاتێكدایه، یه‌كیتی ئه‌وروپا به‌ڵێنی داوه رێوشوێنی توند بۆ رێگریكردن له لێشاوی په‌نابه‌ران بۆ ناوخاكی ئه‌وروپا بگرێته‌به‌ر.\nبه‌گوێره‌ی ئاژانسی یۆرپۆل، داهاتی قاچاغچیان كه له‌ڕێگه‌ی كاری قاچاغبه‌ری ده‌ستیان ده‌كه‌وێت، ساڵانه ده‌گاته 3 تا 6 ملیار یۆرۆ.


مانگرتنی زیندانیان و بەرخودانی جەماوەریی باكوور و چەند سەرنجێك\nخەمی نان و خەونی ئازادی :\nمانگرتنی زندانیانی باكوور، بەرخودانی جەماوەریی فراوانی ھەڵخڕاند، بەڵام مەزنی خەباتێكی ئاوا ناكاتە ئەوەی كە سۆزی نەتەوەیی نابینامان بكات و نەوێرین پەنجە بخەینە سەر لاوازییەكانی. بەداخەوە نووسەرانی كورد ئەم پرسەشیان وەك پرسی فێمینیزم لێكرد و ئایینئاسا كەوتنە پیاھەڵدانی و خەریكن بوار بۆ ھەڵسەنگاندن و ڕەخنە ناھێڵنەوە. بەبۆچوونی من ھەر ئەم دیاردەیەی پیرۆزكردنە، كە ھەموو ھەوڵەكان لەباردەبات، چونكە دەرگە بەڕووی ڕەخنەدا وەك بەردەوامی و ژیانبەخشین پێیان، دادەخات.\nبەبۆچوونی من ئەم بزاڤە لە كڕۆكیدا ھەڵگری دوو لاوازی یا كڕمۆڵیییە :\nیەكەم، سەرۆكپەرستی، كە بەپێی ئاڵوگۆڕە ھزرییەكانی خودی ئۆجەلان، دەبوو ئەو (ئۆجەلان) بەخۆی ڕەخنەی پەیگیرانەی لەو بەندەی داخوازینامەكەی زیندانیان بگرتایە. چونكە سەرەرای دابڕكردنی ئۆجەلان بەتەنیا، ھێشتاكە باری شوێن و ژیان و دەسەبەریی ڕۆشنبیریی و زانیارییەكان (پەرتووك و پەیوەندی)ی ئەو لە زۆربەی زیندانیان بەگشتی و زیندانیانی كورد بەتایبەتی باشترە، كەچی زیندانیانی مانگرتوو لەبری ئەوەی داخوازی باشتركردن و ئازادكردنی گشت زیندانیانی سەرتاسەری توركیە بەرزبكەنەوە، ئامانجەكەیان لە ئازادی و باشتركردنی باری 'ئۆجەلان'دا كورتكردووەتەوە. ئەگەر زیندانیانی مانگرتوو پێیوانوایە، كە ڕێوشوێنی خۆیان لە ھی ئۆجەلان باشترە، با داوای گۆڕینەوەی شوێنی خۆیان لەتەك شوێنی ئەو بكەن!!\nدووەم، ئەگەر داخوازییەكەیان بۆ ئازادكردن و باشتركردنی ڕێوسوێنی گشت زیندانیانی توركیە بووایە، ئەوا بە دڵنیاییەوە ھەم پشتیوانی زیاتری جیھانی و ھەم ھاوخەباتی سەرتاسەری نێو توركیەیان بەدەستدەھێنا. چونكە لە ٢٠ ساڵی رابوردوودا زیندانەكان توركیە، بەردەوام مەیدانی خەباتی زیندانیان بوون. ھەر لەو ڕێگەیەوەش دەیانتانی سەرنجی كەسوكاری زیندانیانی توركزمان و بەشەكانی دیكەی توركیە بۆ خەباتی ڕزگاری نەتەوەیی كورد ڕابكێشن.\nلەوانەش خراپتر، ئەوەیە، كە ھەمان بیركردنەوە و سەرۆكپەرستی جاران كە ئەندامانی (پ.ك.ك)ی بە خۆسووتاندن لەپێناو سەرۆكدا ناچار دەكرد، ئەمرۊ لە زینداندا درێژەی ھەیە و زیندانیان ناجار بە خۆقوربانیكردنەوە لەپێناو سەرۆكدا دەكات، وەك وتم ئەمە پێچەوانەی ئاڵوگۊرە ھزرییەكانی 'ئۆجەلان'ە، كە پاگەندەی بزاڤی كۆمەڵایەتی و ئابووریی پشتبەستوو بە ڕێكخستنی ئاسۆیی یا لەخوارەوەڕا دەكات.\nبەلام سەرەرای ئەو لاوازییانەش، ھێشتاكە ھیوایەك ھەیە، كە جڵەوی بزاڤەكە لە دەستی پارت و ڕێكخراوە رامیارییەكان دەربچێت و پرسەكان و ئامانجەكان لە كلێشەی ڕامیارییەوە بگۆڕدرێن بە پرس و ئامانجی كۆمەڵایەتی وەك پێشمەرجی شۆرشی كۆمەڵایەتی، كە ئامانجەكانی خەڵك بە دەستی خودی خەڵك كەتواریی دەكاتەوە، شۆڕشێك لە پایینی كۆمەڵگەوە بەرەو روخاندنی ھەموو پێكھاتە سەروو خەڵكییەكان (ھیرارشییەكان) لەپێناو ڕێكخستنەوەی كۆمەڵگە لەسەر بنەماكانی ئازادی و یەكسانی تاك و دادپەروەریی كۆمەلایەتی\nلە فەیسبوک لاپەڕەی خەمی نان خەمی ئازادی وەرمانگرتووە.


ماڵپەری فیردەوس | ئایا پێغەمبەر سەلامی خوای لێ بێت نورە و لە نور دروست کراوە ؟\nسەردێری پرسیار:ئایا پێغەمبەر سەلامی خوای لێ بێت نورە و لە نور دروست کراوە ؟\nبەرواری دانان :2018-09-27 کۆدی پرسیار:21\nپرسیار // ئایا پێغەمبەر سەلامی خوای لێ بێت نورە و لە نور دروست کراوە ؟\nوەلام // خەلکانێک بە قورئان و فەرموودەی لاواز و درۆ گومرا بووینە ، وە خەلکانێکیش بە قورئان و فەرموودەی ڕاست و ڕاستی بە هیدایەت هاتوون ، لەوانەیە یەکێک بلێت چۆن مرۆڤ بە قورئان گومرا دەبێت ؟\nوەلام : خوای گەورە دەفەرمووێت : ((یضل به كثیرا ویهدی بە كثیرا ....)) [ البقرة : ٢٦ ] .\nواتە : خەلکێکی زۆر بە قورئان گومڕا دەبێت وە خەلکێکی زۆریش پێی بە هیدایەت دێت .\nابن عباس خوا لێی ڕازی بێت دەفەرمووێت : ( بە ) بۆ قورئان دەگەڕێتەوە .\nئەم گومرابوونە ئەم سێ حالەتانە دەگرێتەوە :\n(۱) گومڕا بوون بەشێوەک لە دین دەرچووە ئەمەیان دەگرێتەوە .\n(۲) گومرابوون لەناو ئیسلامیش دەگرێتەوە کە موسلمانە و لە دین دەرنەچووە بەلام گومڕا بووە .\n(۳) گومرا بوون بە نەهاتنە ناو ئیسلامیش دەگرێتەوە .\nئەم ئایەتە بەلگەیە لەسەر ترسناکی گومرابوون بە قورئان ، بۆچی یەکەم جار باسی گومرابوون بە قورئانی کردووە ؟\nوەلام / دەلێن چونکە گومرابوون بە قورئان زیاترە لە بەهیدایەت هاتن بۆ سەر ڕێگای ڕاست و دروست ، خەلکانێکی زۆر باوەڕی پێ ناهێنن ، وە خەلکێکی زۆریش باوەڕی پئ دەهێنن بەلام گومرابووینە بە قورئان هەر ئەمەشە بۆتە هۆی ئەوەی موسلمان لە ۷۳ گروپ یەک گروپ بچێتە بەهەشت ئەوانی تریش شایەنی سزا بێت یان سزا بدرێن پەنا بەخوا .\nخەلکانێک دەلێن پێغەمبەر نورە ، وە سێبەری نەبووە ، وە ئەوەی دژمان بوەستێت پێغەمبەری خۆش ناوێت ، کە ئەمە شوبهەکانیانە بە هەندێک ئایەتی قورئان گومڕا بوون :\n(۱) خوای گەورە دەفەرمووێت : ((قدجاءکم من اللە نور وکتاب مبین.......)) [ المائدة : ١٥] ، واتە: لەلایەن خواوە بۆ ئێوە هاتووە ڕووناکی و کتابێکی ڕوون ، ڕووناکی مەبەست پێی پێغەمبەرە .\nزانایان لە وەلام دا دەلێن ڕووناکی مەبەست پێی ڕووناکی رێگا و هیدایەتە نەک لە نور دروست کرابێت .\n(۲) خوای گەورە دەفەرمووێت : (( و داعیا ٳلی اللە بٳذنه وسراجا منیرا )) [ الاحزاب ] ، واتە : ئێمە تۆمان ناردووە بۆ ئەوەی بانگەوازی خەلک بکەیت بۆ یەکتاپەرستی وە بشبیتە چرایەکی پرشنگدار .\nزانایان لەوەلام دا دەلێن مەبەست پێی ڕووناکی رێگا و هیدایەتە .\n(۳) هەندێک فەرموودەی هەلبەستراو دەکەنە بەلگە کە نوور بووە ، یەکێک لەوانە : (( ٲول ما خلق اللە نور نبیك یا جابر )) واتە : یەکەم شت خوای گەورە دروستی کرد نوری پێغەمبەر بوو ئەی جابر .\nزانایان دەلێن یەکەم مرۆڤ خوای گەورە دروستی کردبێت ئادەم بووە کە قورئان و سونەت و ئیجماع هەیە ، وە پێغەمبەریش لە نەوەی ئادەمە ، ئەم وتەیە دڕۆیە و هیج ئەسل و ئەساسێکی بۆی نییە ، گومانی تێدا نییە پێغەمبەر سەلامی خوای لێبێت مرۆڤ بووە کە چەند ئایەت هاتوون ڕوون و ئاشکران ، وە مرۆڤیش لە نور دروست نەکراوە .\nهەروەها فەرموودەی عائشە دەفەرمووێت : (( کنت ٲنام بین یدی رسول اللە صلی الله علیه وسلم و رجلاي في قبلته ، فٳذا سجد غمزنی ، فقبضت رجلي ، و ٳذا قام بسطتهما ، و البیوت یومئذ لیس فیها مصابیح )) متفق علیە .\nواتە : من نووستبووم لەبەردەم پێغەمبەری خوا سەلامی خوای لێ بێت ، قاچەکانم ڕووەو قیبلەی بوون ، کاتێک سوجدەی دەبرد دەستی لەمن دەدا منیش قاچەکانم دەکشاندەوە ، کاتێک لە سوجدە تەواو دەبوو قاچەکانم درێژ دەکردەوە ، وە ئەو ڕۆژە مالەکەمان چرای لێ نەبوو .\nئەگەر پێغەمبەر سەلامی خوای لێ بێت نور بوایا عائشە باسی چرای نەدەکرد و وە دەی بینی .


بێنیامین ناتانیاهو دەخرێتە كەرەنتینەوە\n30/03/2020 128 جار خوێنراوەتەوە\nلە راپۆرتێكی رۆژنامەوانییدا ئەوە بڵاوكراوەتەوە كە سەرۆكوەزیرانی ئیسرائیل، بێنیامین ناتانیاهو بۆ ماوەی یەك هەفتە دەخرێتە كەرەنتینەوە، ئەوەیش دوای ئەوەی دەركەوت راوێژكارەكەی بۆ كاروباری ئایینی، رێبیكا پالۆچ تووشی ڤایرۆسی كۆرۆنای نوێ "كۆڤید -19" بووە.\nلەوبارەوە كەناڵی دوازدەی ئیسرائیل بڵاویكردەوە كە بێنیامین ناتانیاهو بۆ ماوەی یەك هەفتە دەخرێتە كەرەنتینەوە.\nكەناڵی ناوبراو ئاماژەی بە وادەی كەرەنتینەكردنی بێنیامین ناتانیاهو نەداوە، هەروەها هیچ روونكردنەوەیەك لەوبارەوە لەلایەن نووسینگەی سەرۆكوەزیرانی ئیسرائیلەوە بڵاونەكراوەتەوە.\nهاوكات كەناڵی سێزدەی ئیسرائیل بڵاویكردەوە كە لە ماوەكانی داهاتوودا، پشكینی ڤایرۆسی كۆرۆنا بۆ بێنیامین ناتانیاهو ئەنجام دەدرێت، دوای ئەوەی دەركەوت راوێژكارەكەی بۆ كاروباری ئایینی، رێبیكا پالۆچ تووشی ڤایرۆسی كۆرۆنای نوێ"كۆڤید -19" بووە.\nباسی لەوەشكردووە كە لەمیانی ئەم چەند رۆژەی دواییدا، رێبیكا پالۆچ چاوی كەوتووە بە بێنیامین ناتانیاهۆ و ژمارەیەك وەزیر.\nلای خۆیانەوە بەرپرسان لە نووسینگەی سەرۆكوەزیرانی ئیسرائیل رایانگەیاندووە كە لەمیانی دیدارەكەدا، بێنیامین ناتانیاهو دوو مەتر لە رێبیكا پالۆچ-ەوە دوور بووە.\nئەمەش لە كاتێكدایە، ژمارەی تووشبووان بە كۆرۆنا لە ئیسرائیل گەیشتووەتە چوار هەزار و 347 كەس.\nبه‌ڕازیل.. هه‌زار و ١٢٤ كه‌سی دیكه بە کۆرۆنا گیانیان له‌ده‌ستدا\nئه‌مریكا.. ئه‌و پۆلیسه‌ی پیاوه ره‌شپێسته‌كه‌ی كوشت ده‌ستگیركرا\nسه‌رۆكی ئه‌مریكا: وڵاتی چین ده‌ستی به‌سه‌ر رێکخراوی تەندروستیی جیهانیدا گرتووه\n!هاوڵاتییه‌كی كۆریای باشوور ساڵێكه به ئاسمانه‌وه خۆپیشاندان ده‌كات\nنێجیریا.. له هێرشێكی چەكداریدا لانیكەم 60 كەس گیانیان لەدەستدا\nمەکسیک.. شەڕ و پێکدادانی گرووپه‌كانی بازرگانی به مادده‌ی هۆشبه‌ر کوژرانی ۱۱ کەسی لێکەوتەوە


سەرۆکى پەرلەمانى کوردستان ڕایگەیاند، دواى پەسەنکردنى پڕۆژە یاساى چاکسازى لەلایەن سەرۆکى هەرێمەوە، 30 ڕۆژ دیاریدەکرێت بۆ دەستبەرداربوون لە مافى خانەنشینى، پێش ئەو وادەیە هەر کەسێک بەڵێننامە پڕ بکاتەوە لەڕووی یاساییەوە بەهای نابێت و مافی خانەنشینبوونی هەر دەمێنێت.\nرێواز فایەق لە پۆستێکدا لە هەژمارى فەرمى خۆى لە فەیسبوک نوسیویەتى “خانەنشین بوون بۆ هەموو ئەوانەی لەخوار تەمەنی 60 ساڵن لەعێراق و خوار 63 ساڵن لە هەرێم ، ئیجباری نییە، بەڵام ئەگەر تەمەنی 45 ساڵیان تەواو کرد و 15 ساڵ خزمەتیان هەبوو، چ لە عێراق بن یان لە هەرێم دەتوانن خانەنشین ببن، ئەگەر نەیانەوێت خانەنشین ببن ، یاسا ناچاریان ناکات بە خانەنشین بوون، بەڵکو دەتوانن بگەڕێنەوە سەر کاری پێشوویان”.\nباسى لەوەشکردووە “سەبارەت بە پەرلەمانتارانی هەموو خولەکانی پەرلەمان، بە پێی بڕگەی(چوارەم)لە ماددەی(۷)ی یاسای چاکسازی،تەمەنیان هەرچەند بێت و خزمەتیان هەرچەند بێت و بڕوانامەیان هەرچی بێت، دەتوانن دەستبەرداری خانەنشینی ببن وەک پەرلەمانتار، ئەم دەستبەرداربونە ڕێگر نییە لەوەی دواتر بە پێی یاسای خانەنشینی بەرکار لە هەرێم(شارستانی یان سەربازیی) خانەنشین ببن”.\nرێواز فایەق دەڵێت، هەر پەرلەمانتارێکى خولی پێنجەم و خولەکانی تر، کە خواستیانە بەم یاسایە خانەنشین نەبن، لە ماوەیەک کە لە (30)ڕۆژ لە ڕێکەوتی بەرکاربوونی یاساکە تێپەڕنەکات، دەتوانن لە دیوانی پەرلەمان داوا پێشکەش بکەن” دوای بەرکاربوونی یاساکە، دیوانی پەرلەمان دەستپێکردنی وادەکە بەشێوەی یاسایی ڕادەگەیەنێت و هەر پەرلەمانتارێک لەو (۳٠)ڕۆژەدا داوای دەستبەرداربوون پێشکەش بکات ئیتر مافی خانەنشینی نامێنێت .\nجەختیشیکردووەتەوە “پێش ئەو وادە و ڕێوشوێنەی لە بڕگەی چوارەمی ماددەی (7) باسکراوە، هەر پەرلەمانتارێک پێشتر فۆرم و داوا پێشکەش بکات، لەڕووی یاساییەوە بەهای نابێت و مافی خانەنشینبوونی هەر دەمێنێت”.\nبریارە یاساکە ڕۆژی یەکشەممە ئاراستەی سەرۆکایەتی هەرێم بکرێت، بۆ ئەوەى واژۆى بکات.


کوردپرێسفیلم و دەنگ | 7\nشاندێکی کوردستانی سووریا لەگەڵ وەزارەتی دەرەوەی ڕووسیا باسی هێرشەکانی تورکیایان کرد\nبەشی جیهان- شاندێکی خۆبەڕێوەبەرەی باکوور و ڕۆژهەڵاتی سووریا بە سەرۆکایەیت ئیلهام ئەحمەد لە مۆسکۆی پایتەختی ڕووسیا لەگەڵ شاندێکی وەزارەتی دەرەوەی ئەو وڵاتە کۆ بووەتەوە و هێرشەکانی تورکیایان بۆسەر ناوچە کوردنشینەکانی سووریا هێناوەتە بەر باس.\nجۆنسن و بارزانی جەخت لەسەر زیاتر بەهێز کردنی پەیوەندییەکان، بەتایبەتی لە بوارەکانی بازرگانی و وەبەرهێنان دەکەن\nئەندامی نوێنەرایەتیی باکوور و ڕۆژهەڵاتی سووریا لە هەرێمی کوردستان بە کوردپرێسی ڕاگەیاند:شاندەکەی بەڕێوەبەرایەتیی خۆسەر پاش مۆسکۆ سەردانی واشنتۆن دەکەن\nنوێنەری ئەنجومەنی سووریای دیموکرات لە هەرێمی کوردستانی عێراق بە کوردپرێسی ڕاگەیاند:مانەوەمان بە ئامادەبوونی ئەمریکا لە سووریا نەبەسراوەتەوە\nبەڕێوەبەری گشتیی وەزارەتی بازرگانیی ھەرێم:\nهەرێم بەنیازە ئاستی بازرگانیی بگەیەنێتە ئاستی نێودەوڵەتی\nبەشی عێراق وه ەرێمی کوردستان- بەڕێوەبەری گشتیی وەزارەتی بازرگانیی ھەرێم رایگه‌یاند، ئێستا بازرگانی بووەتە سەرچاوەیەکی داھاتی ھەرێمی کوردستان، دەمانەوێت بۆ ئاسانکاریکردن بۆ بازرگانان کاری بازرگانی بکەینە ئەلکترۆنی و بازرگانان لە ڕێگەی ئەلکترۆنییەوە بتوانن کاڵاکان ھاوردە بکەن.\nوەزیری داراییی هەرێم: مووچەی 20 هەزار کەسمان ڕاگرتووە کە دوو مووچەیان هەبووە\nبەشی عێراق و هەرێمی کوردستان- وه‌زیری دارایی و كاروباری ئابووریی حكوومه‌تی هه‌رێمی كوردستان رایده‌گه‌یه‌نێت، مووچه‌ی 20.000 (بیست هه‌زار) كه‌سیان راگرتووه كه دوو مووچه‌یان هه‌بووه و ده‌شڵێت، "ئه‌و پاره‌یه‌ی له‌لایه‌ن حكوومه‌تی فیدڕاڵییه‌وه بۆ هه‌رێم ده‌نێردرێت مسۆگه‌ر نیه".\nگرووپە چەکدارەکانى سەر بە تورکیا هەشت کەسیان لە دەوربەری عەفرین رفاند\nبەشی سووریا- گرووپە چەکدارەکانى سەر بە تورکیا پێنج هاوڵاتیی مەدەنیی گوندی جەلەمێی جندرێسی لە عەفرین ڕفاندووە.\nهەفتەی داهاتوو کازمی سەردانی ئێران دەکات\nبەشی عێراق و هەرێمی کوردستان- سەرچاوەیێکی ئاگادار رایگەیاند، هەفتەی داهاتوو سەرۆکوەزیرانی عێراق بە سەرۆکایەتی شاندێک سەردانی ئێران دەکات.\nهەدەپە بۆ هەڵبژاردنی داهاتووی تورکیا پشتیوانیی کاندیدی هاوبەشی ئۆپۆزیسیۆن دەکات\nبەشی تورکیا- هاوسەرۆکی پارتی دیموکراتی گەلان "هەدەپە" رایدەگەیەنێت کە ئەوان پشتیوانی بیرۆکەی پێشکەشکردنی کاندیدێکی هاوبەشی لایەنە ئۆپۆزیسیۆنەکانی تورکیا بۆ هەڵبژاردنی سەرۆکایەتیی داهاتووی ئەو وڵاتە دەکەن، بەڵام جەختیشی کردۆتەوە کە دەبێت سەرەتا لەسەر پرەنسیپە گشتییەکان و ئاسایشی هەڵبژاردن بگەنە ڕێککەوتن.\nوەزیری پلاندانی حکوومەتی هەرێمی کوردستان:\nناردنی 200 ملیارەکە بۆ خەرج کردنی مووچەی فەرمانبەران بەردەوام دەبێت\nبەشی عێراق و هەرێمی کوردستان- وەزیری پلاندانی حکوومەتی هەرێمی کوردستان ڕایگەیاند، ناردنی 200 ملیارەکە لەلایەن بەغداوە تا کۆتایی ئەمساڵ بەردەوام دەبێت.\nئەردۆغان سەردانی ئەمریکا دەکات\nبەشی تورکیا- ئەردۆغان بەمەبەستی بەشداری کردن لە لوتکەی سەرانی وڵاتانی ئەندامی نەتەوە یەکگرتووەکان سەردانی ئەمریکا دەکات.\nگرووپە دژبەرەکانی ئێران لە سنوورەکانی هەرێمی کوردستان کرانە ئامانج\nبەشی عێراق و هەرێمی کوردستان- شوێنی جێگیر بوونی گرووپە چەکدارە دژەبەرەکان لە سیدەکان و چۆمان کە هاوسنوورن لەگەڵ پیرانشار کرایە ئامانج.\nدوو چەکداری پەکەکە بە چەکی کیماییی تورکیا کوژران\nبەشی عێراق و هەرێمی کوردستان- هێزەکانى پاراستنى گەل، هەپەگە ڕایگەیاند، دوو چەکداریان بەهۆى بەکارهێنانى گازی کیمیایی لەلایەن سوپای تورکیاوە کوژراون.\nئەمریکا پاڵپشتی بۆ دانوستانی کوردانی سووریا دووپات دەکاتەوە\nبەشی سووریا- وەزارەتی دەرەوەی ئەمریکا پاڵپشتیی خۆی دووپات کردەوە، بۆ دانوستانی کوردی-کوردی لە کوردستانی سووریا.\nپێش بەڕێکەوتن بەرەو ئێران؛\nمستەفا کازمی: سەردانەکەم بۆ ئێران بەئامانجی پتەوکردنی پەیوەندییە دووقۆڵییەکانە\nبەشی عێراق و هەرێمی کوردستان- سەرۆک وەزیرانی عێراق بەیانیی ئەمڕۆ یەکشەممە بەرەو تارانی پایتەختی ئێران بەرێکەوت.\nژووری ئۆپە‌راسیۆنە ھاوبە‌شەکانی سلێمانی:\nبەشی عێراق و هەرێمی کوردستان- ژووری ئۆپە‌راسیۆنی ھاوبە‌شی پارێزگای سلێمانی راگەیەندراوێکی لەبارەی دەستگیرکردنی بکوژی بەرپرسەکەی پەکەکە بڵاو کردەوە.\nکۆمسیۆنی باڵای سەربەخۆی ھەڵبژاردنەکانی عێراق:\nبەشی عێراق و هەرێمی کوردستان- کۆمسیۆنی باڵای سەربەخۆی ھەڵبژاردنەکانی عێراق رایگەیاند، ئەو دەنگدەرانەی لەدەرەوەی وڵات دەژین بۆیان نییە لە تاراوگە دەنگ بدەن، بەڵام دەتوانن بگەڕێنەوە ناوخۆیی وڵات و بەشداری ھەڵبژاردن بکەن.\nپەکەکە پشتڕاستی کردەوە:\nدوو سەرکردەی باڵای پەکەکە لە کوردستانی سووریا گیانیان لەدەست داوە\nبەشی تورکیا- پەکەکە، مەرگی دوو ئەندامی پێشەنگی خۆی لە بەهاری ئەمساڵدا ڕاگەیاند.\nئەو تۆمەتبارەی ئاگری لە پەیکەرەکەی مامۆستا هەژار بەردابوو ئالوودەی مادە هۆشبەرەکانە\nبەشی فەرهەنگ و هونەر- فەرماندەی ئینتیزامیی مەهاباد ڕایگەیاند ئەو تۆمەتبارەیان دەستبەسەر کردووە کە تاوانی ئاگردانی پەیکەری مامۆستا هەژاری ئەنجام دابوو دەستبەسەر کرا و ڕوون بووەوە کە ناوبراو ئالوودەی مادەی هۆشبەرە.\nڕاپۆرتی وێنەیی لە سەر شێواندن و تێکدانی پەیکەر و هێما کوردییەکان\nبەشی فەرهەنگ و هونەر- دوو ڕۆژی ڕابردوو لە شاری مەهاباد پەیکەری مامۆستا هەژار ئاگری تێبەردرا و ئەوەش یەکەم جار نیە پەیکەری کەسایەتییەکان و هێما کوردییەکان بە شێواندن و تێکدان و ڕوخاندن هێرشیان دەکرێتە سەر.\nپەیامی بنەماڵەی مامۆستا هەژار بە بۆنەی هەوڵی تێکدانی پەیکەری ئەو بلیمەتە کوردە\nبەشی فەرهەنگ- بنەماڵەی مامۆستا هەژار بەبۆنەی هەوڵی تێکدانی پیکەری مامۆستای پایەبەرزی کورد پەیامێکیان بۆ ئاژانسی هەواڵی کوردپرێس ناردووە و لە پەیامەکەدا داوا دەکەن بەزووترین کات تاوانباران بدۆزرێنەوە و بە پێی یاسا لەگەڵیان مامەڵە بکرێت.\nداهاتی گومرگی لە ئازەربایجانی ڕۆژئاوا 40 لە سەد زیادی کردووە\nبەشی ئازەربایجانی ڕۆژئاوا- بەڕێوەبەری گومرگەکانی ئازەربایجانی ڕۆژئاوا لە لێدوانێکدا ڕایگەیاند لە ماوەی سێ مانگی ڕابردوودا داهاتی گومرگەکانی ئەو پارێزگایە سەدا 40 زیادی کردووە.\nدیمانەی تایبەتی کوردپرێس بەبۆنەی ساڵوەگەڕی کۆچی دواییی "بولبولی کوردستان"\nبەشی فەرهەنگ و هونەر-کاوە فەقیەزادە ڕێبەری ئورکێستری فیلارمونیکی مووکریان دەڵێت: ئەگەر مامۆستا حەسەن زیرەک بە شێوەی ئاکادیمیانە فێری مۆسیقا بووبا و بیتوانیبا ئەوەی بە مێشکیدا دێت بیهێنێتە سەر کاغەز، بە قەناعەتی من لە مۆسیقای کوردیدا کەسێکی وەک باخ لە دایک دەبوو.\nپاسێکی ڕۆژنامەنووسانی ئێرانی وەرگەڕا/ 2 کوژراو و 21 بریندار هەن\nبەشی ئێران- پاسێکی ڕۆژنامەنووسانی ئێران کە بە مەبەستی ڕووماڵ کردنی ڕەوتی بووژانەوەی دەریاچەی ورمێ سەردانی ناوچەکەیان کردبوو وەرگەڕا و بەو هۆیەوە دوو ڕۆژنامەنووس گیانیان لە دەست دا و 21 کەسی دیکەش بریندار بوون.\nهاتوچۆ له ده‌روازه‌ی نێوده‌وڵه‌تیی په‌روێزخان راگیرا\nبەشی کرماشان- كۆمه‌ڵگای ده‌روازه‌ی نێوده‌وڵه‌تی په‌روێزخان رایگه‌یاند، ئه‌مڕۆ سێشه‌ممه، له‌سه‌ر بڕیاری كۆماری ئیسلامی ئێران، هاتوچۆی گه‌شتیاریی له ده‌روازه‌ی نێوده‌وڵه‌تیی په‌روێزخان ڕاگیرا.\nسەرپەرشتیاری قایمقامێتیی پاوە: پێویستە شایستەی تاپۆی جیهانیی هەورامان ڕەفتار بکەین\nبەشی کرماشان- سەرپەرشتیاری قایمقامێتیی شاری پاوە لە پەیامێکدا بە بۆنەی تاپۆی جیهانیی دیمەنە فەرهەنگییەکانی هەورامان ڕایگەیاند پێویستە بە شێوازێک ڕەفتار بکەین و پلان دابنێین کە شایستە ناوی تاپۆی جیهانیی هەورامان بێت.\nپەیامی پاڵپشتیی دوکتور محەمەد عەلی سوڵتانی بۆ داواکاریی وەزیری ڕۆشنبیریی هەرێم لەبارەی خوێندن بە زمانی هەورامی\nبەشی فەرهەنگ- نووسەر و هەڵسووڕاوی مەدەنیی بەرجەستەی کورد، دوکتور محەمەد عەلی سوڵتانی لە پەیامێکدا پاڵپشتیی خۆی بۆ داواکاریی وەزیری ڕۆشنبیریی هەرێم لەمەڕ خوێندن بە زمانی هەورامی ڕادەگەیێنێت\nناوی 11 ئەندامی نوێی ئەنجومەنی شاری کرماشان ڕاگەیێندرا\nبەشی کرماشان- ژووری هەڵبژاردنەکانی پارێزگای کرماشان لە ڕاگەیێندراوێکدا ئەنجامی هەڵبژاردنەکانی شاری کرماشان ڕاگەیاند.\nبه‌شی کرماشان- پێشنوێژی پاوه ئاماژه‌ی به گرینگایه‌تیی به‌شداریی خه‌ڵک له‌سه‌ر سندۆقی ده‌نگدان کرد و ڕای‌گه‌یاند: ئاماده‌بوون له‌سه‌ر سندۆقی ده‌نگدان تەعبیر لە ڕابوونی گه‌لی ئێران دەکات.\nقەدەغەی هاتوچۆ لە دەروازەی خەسرەوی و پەروێزخانی کرماشان تا 15ی گوڵان درێژ کرایەوە\nبەشی کرماشان- قایمقامی قەسر شیرین ڕایگەیاند قەدەغەی هاتوچۆی گەشتیار لە دوو دەروازەی خەسرەوی و قەسر شیرینی کرماشانەوە تا 15ی گوڵان درێژ کرایەوە.\nئەنستیتۆ "زانست"ی ئیلام بە 10 دێپارتمانتەوە کرایەوە\nبەشی ئیلام- بەڕێوەبەری ئەنجومەن و ئەنستیتۆی زانست بە کوردپرێسی گوت ئەنستیتۆکە دەستی بە وەرگرتنی ئەندام و ناوتۆمارکردن لە چوارچێوەی 10 دێپارتمانتدا کردووە.\nده‌روه‌چێ وەرەو ڕووشنای/ سومه‌یه فه‌لاحی\nبەشی ئیلام- خوەنسن وه زوان کوردی منێگه ڕێ کردن ده کۆچه و خیاوان شار خوه‌ت. وه‌ره‌و هه‌ر لا سه‌ر خڕ بیت ئاشنا و کەس کارێگ خوەت دۆنی. هناێ خاس گووش تەکنی, دەنگ و دەمتەقەیل گێشتێ خوەمانیێن. جگڵانەێگیش خەریوی نیەکەیت,ئەوقەره ڕحەتی چمان ده نام ماڵ خوەت مرکەو دایتە...\nئەندامانی ئەنجومەنی شاری ئیلام هەڵبژێردران\nبەشی ئیلام- ژووری هەڵبژاردنەکان لە پارێزگای ئیلام ڕایگەیاند ناوی ئەندامانی هەڵبژێردراوی ئەنجومەنی شاری ئیلام دیاری کرا.\nیەکەم خولی خەڵاتی ئەدەبی کوردی پارێزگای ئیلام کۆتایی هات\nبەشی ئیلام- لە ڕێوڕەسمێکی کورتدا یەکەم "خەڵاتی ئەدەبیی کوردی ئیلام" پاش ناساندنی براوەکانی خەڵاتەکە کۆتایی هات.\n17 حاڵەتی نوێی تووشبوون بە کۆرۆنا لە ئیلام تۆمار کرا/ ڕۆژی پێنجەمە کە کەس بە کۆرۆنا گیانی لە دەست نەداوە\nبەشی ئیلام- بەگوێرەی ڕاگەیێندراوی زانکۆی پزیشکیی ئیلام بۆ ڕۆژی چوارەم دەچێت کە لەو پارێزگایە هیچ حاڵەتێکی مردن بە کۆرۆنا تۆمار نەکراوە و 17 حاڵەتی نوێی تووشبوون تۆمار کراوە.\nوەرگەڕانی پاسێک لە ڕێگەی کامیارن بۆ پاڵنگان کوژرانی 16 کەسی لێکەوتەوە\nبەشی کوردستان- رووداوێکی هاتوچۆ لەسەر ڕێگەی کامیارن-پاڵەنگان روویدا و بەهۆیەوە تا ئەم کاتە 16 کەس گیانیان لەدەست داوە.\nڕووباری قزل ئەوزەن وشک بوو\nبەشی کوردستان- ڕووباری قزل ئەوزەن یەکێک بوو لە بەرزترین و پڕئاوترین ڕووبارەکانی ئێران و لە چیاکانی چل چەمەی پارێزگای کوردستان سەرچاوەی دەگرت بە هۆی وشکەساڵی و بێ بارانییەوە وشک بوو.\nئەو پیاوەی هاوسەر و خۆشکی هاوسەرەکەی خۆی کوشت دەستگیر کرا\nبەشی کوردستان- ئەو پیاوە دەستگیرکرا کە هەفتەی ڕابردوو ژن و ژن خوشکەکەی لە شاری سنە کوشت بوو.\nهەڵبژاردنی سەرۆکایەتی ئێران لە هەرێمی کوردستان\nهەڵبژاردنەکانی سەرۆک کۆماریی ئێران لەشاری سنە\nهەڵبژاردنی سەرۆکایەتی ئێران ڕۆژی هەینی لە مزگەوتی دارولئێحسانی شاری سنە\n«کوچکە ڕەش»ی سنە لە دەلاقەی کامێراوە / وێنەگر: زارا بەیگی\nپارچەیێک لە دەنگە جوانەکەی مامۆستا محەمەدی ماملێSaturday 30 January 2021


کۆدی هەواڵ: 4287\nڕێکەوتی بڵاوکردنەوە: 13:40 - 2021/12/01\nبەپێی هەواڵی کوردپرێس، گۆڤاری سەربازیی ستراتێجی پەیج لە شیکاریێکدا بۆ دۆخی شەڕ لە سووریا ئاماژەی داوەتە بەرتەسک بوونی کەم وێنەی جووڵەی سەربازانی تورکیا لە باکووری سووریا. ئەم گۆڤارە لە وەسفی دۆخی تورکیادا لە سووریا دەنووسێت: ئەو وڵاتە لەبواری سیاسیەوە گۆشەگیر کراوە و لە ژێر گوشاردایە بۆ کشانەوە لە باکووری سووریا.\nلەم ڕاپۆرتەدا ئاماژەیش دراوە بە زیاتر بوونی هێرشەکانی ڕووسیا و هێزەکانی حکوومەتی سووریا بۆ سەر ناوچەکانی ژێر کونترۆڵی تورکیا لەو وڵاتە و دەڵێت: ئاوڕنەدانەو لە شوێنی جێگیر بوونی سەربازانی تورکیا لە لایەن ڕووسیاوە بووەتە هۆی خەساری گیانی و سەربازی لەنێو سەربازەکانی تورکیادا.\nئەم گۆڤارە دەشڵێت کاتێک ڕووسیا سەربزیوان دەکاتە ئامانج زۆر ئاوڕ لە هەڵکەوتەی هێزەکانی تورکیا ناداتەوە کە ئەمەش دەرخەری دوورکەوتنەوەی ڕووسیایە لە تورکیا لەبارەی پرسەکانی سووریا.\nستراتێجی پەیج هەروەها گۆڕیانی هەڵویستی ئەمریکا لەبارەی تورکیا لە گیرخواردنی تورکیا بە کاریگەر دەزانێت چوونکە ئەمجارەیان تورکیا نەیتوانی هەڕەشەکانی خۆی لەدژی کوردانی سووریا جێبەجێ بکات و لە سنوورەکانی خۆی دووریان خاتەوە.\nئەم پرسەش بەم بۆنەوە بوو کە ئەمریکا سەرەڕای ناڕەزایی تورکیا درێژەی بە پشتگیری کردن لە هێزە کوردەکانی سووریا داوە کە تورکیا بە تیرۆریستیان دەزانێت.